text:
1:1 Amazwi eNtshumayeli, unyana kaDavide, ukumkani waseYerusalem.
1:2 Amampunge awo amampunge, itsho iNtshumayeli; amampunge awo amampunge, yonke into ingamampunge.
1:3 Unalungelo lini umntu emigudwini yakhe yonke, ayenzayo phantsi kwelanga?
1:4 Kumka esinye isizukulwana, kulandele esinye isizukulwana; ke lona ihlabathi limi ngonaphakade.
1:5 Ilanga liyaphuma, ilanga libuya litshone, liphikele endaweni yalo apho liphuma khona.
1:6 Umoya uya ezantsi, ujikeleze usinge entla, uhamba ujikajikeleza, ubuye ubuya umoya ekujikelezeni kwawo.
1:7 Yonke imilambo iya elwandle, ukanti ulwandle aluzali; endaweni eya kuyo imilambo, ibuya iye kwakhona.
1:8 Zonke izinto ziyazixhamla; umntu akanako ukuzithetha; alihluthi iliso kukubona, ayizali indlebe kukuva.
1:9 Into eyayikho yeya kubuya ibekho; into eyenzekayo yeya kubuya yenzeke yona. Akukho nto intsha phantsi kwelanga.
1:10 Ukuba kukho into ekuthiwa, Yabona, le intsha! ibiselikho kade, emaphakadeni abekho ngaphambi kwethu.
1:11 Akukho kukhumbula abokuqala; nabasemva abaya kubakho, abayi kukhunjulwa ngabaya kuza emva kwabo.
1:12 Mna, Ntshumayeli, ndibe ndingukumkani kwaSirayeli eYerusalem.
1:13 Intliziyo yam ndayinikela ukuba ingxoke, isingasinge ngobulumko, yonke into eyenzekayo phantsi kwezulu; ngumzamo ombi uThixo awunike oonyana babantu, ukuba bawuzame.
1:14 Ndazikhangela zonke izenzo ezenzekayo phantsi kwelanga; yabona, zonke zingamampunge nokusukelana nomoya.
1:15 Into egoso ayinakolulwa; into engekhoyo ayinakubalwa.
1:16 Ndathetha mna nentliziyo yam, ndisithi, Yabona, mna ndikhulise ndandisa ubulumko, ngaphezu kwabo bonke ababephethe iYerusalem phambi kwam; nentliziyo yam ibone kakhulu ubulumko nokwazi.
1:17 Intliziyo yam ndayinikela ekwazini ubulumko, nasekwazini ubugeza nobuyatha; kwanaloo nto ndayiqonda ukuba kukusukelana nomoya.
1:18 Ngokuba ebuninzini bobulumko kukho ukuhlelwa sisiyengelezane esininzi; owongeza ukwazi, wongeza umvandedwa.
2:1 Ndathi mna entliziyweni yam, Khawuze khe ndikulinge ngovuyo, ubone okulungileyo. Yabona, kwanaloo nto ingamampunge.
2:2 Ndathi kohlekayo, Uyageza; nakovuyayo, Wenza ntoni na lo?
2:3 Ndasingasinga entliziyweni yam ukuba nditsale inyama yam ngewayini, ekubeni intliziyo yam iziqhuba ngobulumko: ukuba ndazane nobuyatha, ndide ndibone ukuba yiyiphi na into ebalungeleyo oonyana babantu, ukuze bayenze phantsi kwezulu, ngemihla embalwa yobomi babo.
2:4 Ndazenzela imisebenzi emikhulu, ndazakhela izindlu: ndazityalela izidiliya,
2:5 ndazenzela amasimi nemiyezo, ndatyala kuyo imithi eneziqhamo zonke;
2:6 ndazenzela amachibi amanzi okunyela ihlathi elihluma imithi;
2:7 ndathenga amakhoboka namakhobokazana, ndaba nawo nazalelwe endlwini yam. Kananjalo imfuyo yeenkomo neyempahla emfutshane yaba ninzi kum, ngaphezu kwabo bonke ababengaphambi kwam eYerusalem.
2:8 Ndaziqwebela nesilivere, negolide, nezinto eziziinqobo zookumkani ngookumkani, nezamazwe ngamazwe; ndazenzela iimvumi neemvumikazi, neziyolo zoonyana babantu, inkosikazi namakhosikazi.
2:9 Ndaba mkhulu ke, ndanda ngaphezu kwabo bonke ababeseYerusalem ngaphambi kwam; bathi nobulumko bam bandinceda.
2:10 Andiwabandezanga into yonke ayibizayo amehlo am; andiyivimbanga intliziyo yam namnye umvuyo; ngokuba intliziyo yam yayivuya emigudwini yam yonke, saba sesi ke isabelo sam emigudwini yam yonke.
2:11 Ndabheka mna ezenzweni zam zonke, ezazenzayo izandla zam, nasemigudwini yam endaphuka yiyo ukuyenza; ndayibona ukuba yonke loo nto ingamampunge nokusukelana nomoya; akukho lungelo phantsi kwelanga.
2:12 Ndazijika mna, ndakhangela ubulumko, nobugeza, nobuyatha: ngokuba ngumntu oyini na, lowo uya kuza emva kokumkani? lo ubeselenziwe kade?
2:13 Ndabona ukuba ubulumko buyabugqitha ubuyatha, njengokuba ukukhanya kubugqitha ubumnyama.
2:14 Isilumko, amehlo aso asentlokweni yaso; ke sona isinyabi sihamba emnyameni. Ndaqonda ke mna ukuba bonke bephela bahlelwa sihlo sinye.
2:15 Ndathi mna entliziyweni yam, Njengoko sihlelwa kuko isinyabi, ndiya kuhlelwa kuko nam lo: ibiyini na ke ukuba ndisidlule mna ngokulumka? Ndathi entliziyweni yam, Kwanaloo nto ingamampunge.
2:16 Ngokuba isilumko kunye nesinyabi asinakukhunjulwa kungunaphakade, ekubeni kusiza iimini ezoba sezilityelwe zonke ezo nto. Kutheni na, ukuba zife izilumko kunye nezinyabi?
2:17 Ndabuthiya ke ubomi; ngokuba mibi kum imisebenzi eyenzeka phantsi kwelanga; ngokuba yonke loo nto ingamampunge, nokusukelana nomoya.
2:18 Ndayithiya yonke imigudu yam, endaphuka yiyo phantsi kwelanga, ekubeni ndiya kuyishiya nomntu oya kubakho emva kwam.
2:19 Waziwa ngubani na, ukuba woba sisilumko, nokuba woba sisiyatha, kusini na? Ukanti uya kugunyazela emigudwini yam yonke endaphuka yiyo, endalumkayo kuyo phantsi kwelanga; kwanaloo nto ingamampunge.
2:20 Ndajika ke mna, ndayincamisisa intliziyo yam ngemigudu yonke endaphuka yiyo phantsi kwelanga.
2:21 Ngokuba kubakho umntu omigudu yakhe inobulumko, inokwazi, inempumelelo; ukanti uya kuyinika umntu ongenzanga migudu, ibe sisabelo sakhe; kwanaloo nto ingamampunge nobubi obukhulu.
2:22 Ngokuba umntu uba nantoni na ngemigudu yakhe yonke, nangenzondelelo yentliziyo yakhe, aphuka yiyo yena phantsi kwelanga?
2:23 Ngokuba imihla yakhe yonke inomvandedwa, nasekuzameni kwakhe ukhathazekile, nasebusuku ayiphumli intliziyo yakhe; kwanaloo nto ingamampunge.
2:24 Akukho nto ilungileyo ebantwini kunokuba badle, basele, bawubonise umphefumlo wabo okulungileyo emigudwini yabo. Kwanaloo nto ndiyibonile, ukuba ivela esandleni sikaThixo.
2:25 Ngokuba ngubani na ongadlayo, ngubani na ongavayo ubumnandi, engenaye?
2:26 Ngokuba umntu olungileyo phambi kwakhe umnika ubulumko nokwazi novuyo; ke yena umoni umnika umzamo wokuhlanganisa nokuqweba, ukuze loo nto ayinike olungileyo phambi koThixo. Kwanaloo nto ingamampunge nokusukelana nomoya.
3:1 Into yonke inexesha elimisiweyo, nomcimbi wonke unexesha lawo phantsi kwezulu:
3:2 ukuzala kunexesha lako, ukufa kunexesha lako; ukutyala kunexesha lako, ukunyothula okutyelweyo kunexesha lako;
3:3 ukubulala kunexesha lako, ukuphilisa kunexesha lako; ukuchitha kunexesha lako, ukwakha kunexesha lako;
3:4 ukulila kunexesha lako; ukuhleka kunexesha lako; kukho ixesha lokulila umbambazelo, kukho nexesha lokudloba;
3:5 kukho ixesha lokuchithachitha amatye, kukho nexesha lokufumba amatye; ukuwola kunexesha lako, ukuyeka ukuwola kunexesha lako;
3:6 ukufuna kunexesha lako, ukulahlekelwa kunexesha lako; ukugcina kunexesha lako, ukulahla kunexesha lako;
3:7 ukukrazula kunexesha lako, ukuthunga kunexesha lako; ukuthi cwaka kunexesha lako, ukuthetha kunexesha lako;
3:8 ukuthanda kunexesha lako, ukuthiya kunexesha lako; kukho ixesha lemfazwe, kukho nexesha loxolo.
3:9 Unalungelo lini na lowo usebenzayo, kuloo nto ayenzela imigudu?
3:10 Ndiwubonile umzamo, awunike oonyana babantu uThixo, ukuba bawuzame.
3:11 Zonke izinto uzenze zantle ngexesha lazo; kwanephakade ulinikele ezintliziyweni zabo ngohlobo lokuba umntu angasifumani isenzo asenzayo uThixo, athabathele ekuqaleni ade ase ekupheleni.
3:12 Ndiyazi ke ukuba akukho nto ilungileyo phakathi kwabo, ingekukuvuya nokuzizuzela okulungileyo ebomini babo.
3:13 Kwanokuba wonke umntu adle, asele, abone okulungileyo emigudwini yakhe yonke: sisipho sikaThixo eso.
3:14 Ndiyazi ke ukuba yonke into aya kuyenza uThixo, yiyo eya kuba ngonaphakade; kungongezwa nto kuyo, kungacatshulwa nto kuyo: uThixo ukwenzela ukuba koyikwe ebusweni bakhe.
3:15 Le nto ikhoyo ibiselikho kade; nento eya kubakho ibiselikho kade. UThixo ke ubuya ayifune into egxothiweyo.
3:16 Ndabuya ndabona phantsi kwelanga indawo yokugweba, ukuba okungendawo kukhona; nendawo yobulungisa, ukuba okungendawo kukhona.
3:17 Ndathi mna entliziyweni yam, Nolilungisa nongendawo, uThixo uya kulithetha ityala labo; ngokuba umise ixesha layo yonke imicimbi, nazo zonke izenzo.
3:18 Ndathi mna entliziyweni yam, Kungenxa yoonyana babantu, ukuze uThixo abahlele, nokuze bazibone benjengeenkomo bona ngokwabo.
3:19 Ngokuba bayahlelwa oonyana babantu, ziyahlelwa neenkomo, sinye isihlo kubo nakuzo; njengoko kunjalo ukufa kwabo, kunjalo ukufa kwazo; mnye umoya kubo bonke nakuzo zonke; akukho kuyigqitha komntu inkomo; ngokuba zonke ezo nto zingamampunge.
3:20 Zonke ezo nto ziya ndaweni-nye; zonke ezo nto zavela eluthulini, zonke ezo nto zibuyela eluthulini.
3:21 Ngubani na owaziyo umoya woonyana babantu, ukuba uyenyuka na uye phezulu; nomoya wenkomo, ukuba uyehla na uye phantsi emhlabeni?
3:22 Ndaqonda ke ukuba akukho nto ilunge ngaphezu kokuba umntu avuye ezenzweni zakhe; ngokuba kusisabelo sakhe oko. Ngokuba uya kungeniswa ngubani na, ukuba akubone okuya kubakho emveni kwakhe?
4:1 Ndabuya ke mna, ndakubona konke ukucudisa okwenziwayo phantsi kwelanga. Ndazibona iinyembezi zabacudisiweyo, bengenamthuthuzeli; esandleni sabacudisi babo kuphuma ububhovubhovu, bengenamthuthuzeli bona.
4:2 Ndabancoma ke mna abafileyo, abasebefe kade, kunabahleliyo abasahleliyo ngoku.
4:3 Ke ulungile kunabo bobabini lowo ungekabikho, ungakubonanga ukwenza okubi okwenziwa phantsi kwelanga.
4:4 Kananjalo ndayiqonda ke mna yonke imigudu, nayo yonke impumelelo yomsebenzi, ukuba ingumona wokwanyelana. Kwanaloo nto ingamampunge, nokusukelana nomoya.
4:5 Isinyabi sikhwabusha izandla, sidle kwaeyaso inyama.
4:6 Kulungile ukuzalisa sandla sinye ngokuphumla, kunokuzalisa zozibini izandla ngemigudu nokusukelana nomoya.
4:7 Ndabuya mna, ndabona amampunge phantsi kwelanga.
4:8 Kukho oba yedwa, ongenaye owesibini, ongenanyana namzalwana; ingena siphelo imigudu yakhe yonke, angahluthiyo noko bubutyebi amehlo akhe. Akatsho ukuthi, Ndaphukela bani na, ndiwuhlutha nje umphefumlo wam okulungileyo? Kwanaloo nto ingamampunge, ingumzamo ombi yona.
4:9 Kulungile ukuba babe ngababini kunokuba abe mnye, kuba banomvuzo olungileyo ngemigudu yabo.
4:10 Ngokuba xa bathe bawa, omnye unokumphakamisa uwabo; yeha ke, yena oyedwa, othe wawa! kuba akukho wesibini wokumphakamisa.
4:11 Kananjalo ababini, bathe balala, baya kuva ukusitha; angathini na ukuva ukusitha olele yedwa?
4:12 Ukuba umntu uthe wamgagamela oyedwa, bona ababini baya kumisa phambi kwakhe; umsonto ontluntathu awuhle uqhawulwe.
4:13 Ulungile umntwana olihlwempu elumkile, ngaphezu kokumkani oselemkhulu, esisidenge, ongasakuvayo ukuyalwa.
4:14 Ngokuba uphuma endlwini yamakhonkxwa ukuba abe ngukumkani; ukanti uzalelwe ebukumkanini balowo ulihlwempu.
4:15 Ndababona bonke abadla ubomi, behamba phantsi kwelanga kunye naye umntwana, lo ungowesibini, uza kuma esikhundleni salowo.
4:16 Akukho kuphela kwabantu bonke, kwabo bonke angaphambi kwabo; ukanti amavela-mva akayi kuvuya ngaye. Ngokuba kwanaloo nto ingamampunge nokusukelana nomoya.
5:1 Gcina unyawo lwakho xeshikweni uya endlwini kaThixo; ukusondela ukuba uve, kungaphezu kokunikela kwezidenge imibingelelo; ngokuba ukungazi kwazo kwenza izinto ezimbi.
5:2 Musa ukungxama ngomlomo wakho, intliziyo yakho ingaphangi ikhuphe ilizwi phambi koThixo; ngokuba uThixo usemazulwini, ke wena usehlabathini; ngenxa yoko amazwi akho makabe mancinane.
5:3 Ngokuba ukuphupha kuza ngobuninzi bemicimbi, nezwi lesidenge liza ngobuninzi bentetho.
5:4 Xeshikweni uthe wabhambathisa isibhambathiso kuThixo, musa ukuzekelela ukusizalisa; ngokuba azinanzwa izidenge; loo nto uyibhambathisileyo yizalise.
5:5 Kulungile ukuba ungabhambathisi, kunokuba ubhambathise ungazalisi.
5:6 Musa ukuwuvumela umlomo wakho, ukuba uyonise inyama yakho; ungatsho phambi komthunywa kaThixo ukuthi ibikukulahleka. Yini na ukuba uThixo abe noburhalarhume ngezwi lakho asonakalise isenzo sezandla zakho?
5:7 Ngokuba ebuninzini bamaphupha namazwi, maninzi amampunge; ke yoyika uThixo.
5:8 Ukuba uthe wakubona ukucudiswa kwehlwempu, nokuhluthwa kokusesikweni nobulungisa elizweni, musa ukumangaliswa yiloo nto; ngokuba oyena uphakamileyo ukhangele phezu kophakamileyo; kukho abaphakamileyo naphezu kwabo.
5:9 Ilungelo lelizwe entweni yonke ngukumkani onyamekela umhlaba.
5:10 Othanda isilivere akaneliswa yisilivere; nalowo uthanda intabalala, akangenelwa nto. Kwanaloo nto ingamampunge.
5:11 Ekwandeni kwezinto ezilungileyo bayanda abazidlayo zona, abe umninizo enempumelelo eyini na, ingekuko ukwanela ukuzibona ngamehlo?
5:12 Bumnandi ubuthongo bosebenzayo, nokuba incinane, nokuba ininzi into ayidlayo; ke intabalala yesityebi ayisivumeli ukuba silale buthongo.
5:13 Kukho ububi obusisifo, endibubonileyo phantsi kwelanga; ukuthi ubutyebi obugcinelwe umninibo, bube nobubi kuye;
5:14 obo butyebi butshabalala ngento embi; uzala unyana, engenayo nento esandleni sakhe.
5:15 Njengokuba waphuma esizalweni sonina eze, uya kubuya emke njengoko weza enjalo, angathabathi nento ngemigudu yakhe, angayiphathayo ngesandla sakhe.
5:16 Kwanale nto bububi obusisifo, ukuba eya kumka kanye kwanjengoko weza ngako: unalungelo lini na ke owaphukela umoya?
5:17 Kananjalo iimini zakhe zonke uzidlela emnyameni, enengqumbo enkulu, nesifo, noburhalarhume.
5:18 Nantsi into endiyibonileyo mna, ilungile, intle: into yokuthi umntu adle, asele, abone okulungileyo ngemigudu yakhe yonke aphuka yiyo phantsi kwelanga, ngokwenani lemihla yobomi bakhe amnikileyo uThixo; ngokuba kusisabelo sakhe oko.
5:19 Kananjalo wonke umntu, athe uThixo wamnika ubutyebi nokuqweba, wamnika negunya lokudla kubo, athabathe isabelo sakhe, avuye emigudwini yakhe: sisipho sikaThixo eso.
5:20 Ngokuba akayikhumbuli kakhulu imihla yobomi bakhe; ngokuba uThixo eluphendula uvuyo lwentliziyo yakhe.
6:1 Kukho ububi endibubonileyo phantsi kwelanga, buninzi ke phezu komntu:
6:2 yindoda uThixo ayinike ubutyebi, nokuqweba, nozuko, ungasweli umphefumlo wayo nanye into engayinqwenelayo, aze uThixo angayiphi amandla okuyidla; ngokuba idliwa yenye indoda. Ngamampunge lawo, sisifo esibi eso.
6:3 Ukuba umntu uthe wazala ikhulu labantwana, wadla ubomi iminyaka emininzi, yamininzi imihla yeminyaka yakhe, umphefumlo wakhe awahlutha zizinto ezilungileyo, kananjalo akaba nangcwaba: ndithi mna, imvambilini ilungile kunaye.
6:4 Ngokuba ifike ingamampunge, imka kumnyama, igama layo ligutyungelwe bubumnyama;
6:5 kananjalo ayilibonanga ilanga, ayilazanga; le yona ilungile kunomntu lowo.
6:6 Nokuba ebeya kudla ubomi iwaka leminyaka kude kube kabini, angakuboni okulungileyo, ayiyi ndaweni-nye na yonke loo nto?
6:7 Yonke imigudu yomntu uyenzela umlomo wakhe: ukanti umphefumlo awuzali.
6:8 Ngokuba isilumko sisigqitha ngantoni na isidenge? Usigqitha ngantoni na olusizana, okwaziyo ukuhamba phambi kwabaphilileyo?
6:9 Kulungile ukubona kwamehlo ngaphezu kokuhambahamba komphefumlo. Kwanaloo nto ingamampunge nokusukelana nomoya.
6:10 Loo nto iselikho, yabe iselithiywe kade igama layo; yaziwa into aya kuba yiyo umntu; akanakumelana nalowo unokumeyisa.
6:11 Ngokuba kukho amazwi amaninzi nje, andisa amampunge; umntu unalungelo lini na ngaloo nto?
6:12 Ngokuba ngubani na owaziyo okumlungeleyo umntu ebomini, ngangenani lemihla yobomi bakhe obungamampunge, ayigqiba njengesithunzi? Ngokuba ngubani na onokumxelela umntu into eya kubakho emva kwakhe phantsi kwelanga?
7:1 Igama elilungileyo lingaphezulu nakwioli elungileyo; ulungile umhla wokufa ngaphezu komhla wokuzalwa komntu.
7:2 Kulungile ukuya endlwini yesijwili kunokuya endlwini yemigidi; kuba oko kukuphela kwabantu bonke, aze ophilileyo akunyamekele ngentliziyo oko.
7:3 Kulungile ukuba nosizi ngaphezu kokuhleka; ngokuba intliziyo iyalunga bububi bobuso.
7:4 Intliziyo yezilumko isendlwini yesijwili; ke intliziyo yezidenge isendlwini yovuyo.
7:5 Kulungile ukuva ukukhalimela kwesilumko, kunokuba umntu eve ingoma yezidenge.
7:6 Ngokuba njengokuqhuqhumba kwevaba ngaphantsi kwembiza, kunjalo ukuhleka kwesidenge; naloo nto ingamampunge.
7:7 Ngokuba ukucudisa kugezisa isilumko, siyitshabalalise intliziyo isicengo.
7:8 Kulungile ukugqitywa kwendawo, ngaphezu kokuqalwa kwayo; ulungile umoya ozeka kade umsindo, kunomoya ozidlayo.
7:9 Musa ukukungxamela ukuqumba ngomoya wakho, ngokuba ingqumbo ilala esifubeni sezidenge.
7:10 Musa ukuthi, Ibiyini na, le nto imihla yamandulo ibilungile ngaphezu kwale? ngokuba akuthabatheli ebulumkweni ukuyibuza loo nto.
7:11 Bulungile ubulumko, bunelifa, bulilungelo kwabalibonayo ilanga.
7:12 Ngokuba ubulumko bungumthunzi, imali ingumthunzi; ke ukugqithisela kokwazi, kukuba ubulumko buyabasindisa abo banabo.
7:13 Wukhangele umsebenzi kaThixo; ngokuba ngubani na onokolula into ayenze yagoso?
7:14 Ngomhla wentsikelelo chwayitha, nangomhla wobubi qonda kakuhle, ukuba nalo, kwanjengalowa, wenziwe nguThixo, ngenxa enokuba umntu engafumani nto emva kwakhe.
7:15 Le nto yonke ndiyibonile ngemihla yam engamampunge: kubakho ilungisa elitshabalalayo noko linobulungisa, kubekho ongendawo ophila ixesha elide, noko angendawo.
7:16 Musa ukuba lilungisa ngokukhulu, ungabi sisilumko ngokugqithiseleyo; yini na ukuba uziphanzise?
7:17 Musa ukuba ngongendawo ngokukhulu, ungazenzi isidenge; yini na ukuba ufe lingekabi lixesha lakho?
7:18 Kulungile ukuba ubambelele kule nto nakuleya, ungasiphumzi isandla sakho; ngokuba owoyika uThixo uphumelela kuzo zonke ziphela.
7:19 Ubulumko buyasiqinisa isilumko, ngaphezu kweshumi labanegunya abakulo mzi.
7:20 Ngokuba akukho mntu ulilungisa ehlabathini, wenza okulungileyo, angoni.
7:21 Kananjalo musa ukuyinikela intliziyo yakho kumazwi onke athethwayo, ukuze ungevi umkhonzi wakho, eselekutshabhisa;
7:22 ngokuba intliziyo yakho nayo iyazi izihlandlo ezininzi, ukuba uyabatshabhisa abanye nawe.
7:23 Ezo zinto zonke ndizilingile ngobulumko; ndathi ndiya kulumka; ke bona baba kude kum.
7:24 Hayi, ukuba kude kwezinto ezikhoyo, zinzulu kakhulu; ngubani na oya kuzifumana?
7:25 Ndajika ke mna, ndanentliziyo enga ingazi, ingasingasinga, ifume ubulumko nesigqibo seengcinga; enga ingakwazi okungendawo ukuba kukunyaba, nokumatha ukuba kukugeza.
7:26 Ndayifumana ikrakra ngaphezu kokufa, inkazana eyiyimigibe iphela, ezizibatha intliziyo yayo, ezandla zingamakhamandela olungileyo phambi koThixo uya kusinda kuyo, ke yena umoni uya kubanjiswa yiyo.
7:27 Yabona into endiyifumeneyo, itsho iNtshumayeli, ndihloma enye kwenye, ukuba ndifumane isigqibo seengcinga;
7:28 obumana ukuyifuna umphefumlo wam, ndingayifumani, nantsi: indoda enye ewakeni ndiyifumene, ke yona inkazana kulo lonke andiyifumananga.
7:29 Yabona, le nto yodwa ndiyifumene, yokuba uThixo wamenza umntu wathi tye; ke bona bafune ubuqili obuninzi.
8:1 Ngubani na onjengesilumko esi? Ngubani na okwaziyo ukuconjululwa kwendawo? Ubulumko bomntu bukhanyisa ubuso bakhe, buguqulwe ubungwanyalala bobuso bakhe.
8:2 Mna ndithi, Umthetho wokumkani wugcine, ngenxa yesifungo sikaThixo.
8:3 Musa ukukungxamela ukumka ebusweni bakhe; ungangeni kwiyelenqe; ngokuba into yonke ayinanzileyo uyayenza.
8:4 Ekubeni ilizwi lokumkani linegunya, ngubani na onokuthi kuye, Wenza ntoni na?
8:5 Ogcina umthetho akazi nto imbi; intliziyo yesilumko iyalazi ixesha nesi gwebo;
8:6 ngokuba yonke imicimbi inexesha nesigwebo; ngokuba ububi bomntu buba buninzi phezu kwakhe;
8:7 ngokuba engayazi into eya kubakho. Ngokuba ngubani na onokumxelela njengoko kuya kuba njalo?
8:8 Akukho mntu unokuwugunyazela umoya, awuthintele umoya; akukho unokuyigunyazela imini yokufa; akukho kukhululeka kuloo mfazwe; okungendawo akunakubasiza abaniniko.
8:9 Le nto yonke ndiyibonile, ndayinikela intliziyo yam kwizenzo zonke ezenziwayo phantsi kwelanga, ngexesha athi umntu agunyazele umntu, kube kubi kuye.
8:10 Ekubeni kunjalo, ndibone abangendawo bengcwatywa, begoduka; besithi endaweni engcwele bemke abo benze okulungileyo, balityalwe kuloo mzi.
8:11 Kwanaloo nto ingamampunge. Ekubeni isigwebo singawiswa kamsinyane emsebenzini ombi, ngenxa yoko intliziyo yoonyana babantu izele ngaphakathi kwabo kukwenza okubi.
8:12 Nakubeni umoni esenza okubi izihlandlo ezilikhulu, ayolule imihla yakhe, noko ndiyazi ukuba kuya kulunga kwabamoyikayo uThixo, kwaboyikayo ebusweni bakhe;
8:13 kungalungi kongendawo, angayoluli imihla yakhe, njengethunzi; ekubeni engoyiki ebusweni bukaThixo.
8:14 Kukho amampunge enzekayo ehlabathini: ukuba kukho amalungisa ahlelwa ngokokwenza kwabangendawo; kukho nabangendawo abahlelwa ngokokwenza kwamalungisa; ndathi, kwanaloo nto ingamampunge.
8:15 Ndaluncoma ke mna uvuyo, ngokuba kungekho nto imlungeleyo umntu phantsi kwelanga, ngaphezu kokuba adle, asele, avuye; loo nto ithane mbende naye emigudwini yakhe, ngemihla yobomi bakhe amnikayo uThixo phantsi kwelanga.
8:16 Xeshikweni ndayinikelayo intliziyo yam ukuba ndibazi ubulumko, ndiwubone umzamo owenzekayo ehlabathini (ngokuba nasemini nasebusuku ababoni buthongo ngamehlo abo),
8:17 ndasibona ke sonke isenzo sikaThixo, ukuba akanako umntu ukusifumana isenzo eso senzekayo phantsi kwelanga; nakubeni umntu esaphuka ukusifuna, akasifumani. Nokuba sithe isilumko safuna ukwazi, asinakufumana.
9:1 Ngokuba yonke le nto ndayinyamekela ngentliziyo yam, ndayihlela yonke le nto, yokuba amalungisa, nezilumko, nemisebenzi yabo, isesandleni sikaThixo; nokuthanda nokuthiya, akukhona ekwazini kwabantu; le nto yonke basebeyimiselwe.
9:2 Izinto zonke zibahlela ngokufanayo bonke: sinye isihlo kwilungisa nakongendawo; kolungileyo, kohlambulukileyo, nakoyinqambi; kobingelelayo nakongabingeleliyo; njengoko anjalo olungileyo, unjalo nomoni; ofungayo unjengalowo ukoyikayo ukufunga.
9:3 Le yinto embi phakathi kwezinto zonke ezenzekayo phantsi kwelanga, ukuthi sibe sinye isihlo kubo bonke; ibe nentliziyo yoonyana babantu izele bububi; ibubugeza entliziyweni yabo besadla ubomi; emveni kwabo kuyiwa kwabafileyo.
9:4 Ngokuba kosukuba ehlonyelwa kwabasadla ubomi, kusekho ithemba; ngokuba inja esaphilileyo ilunge ngaphezu kwengonyama efileyo.
9:5 Ngokuba abadla ubomi bayazi ukuba baya kufa; ke bona abafileyo abazi lutho, abasabi namvuzo; ngokuba balityelwe, abasakhunjulwa nganto.
9:6 Seluphelile kade uthando lwabo, nentiyo yabo, nekhwele labo; abasenasabelo naphakade ezintweni zonke ezenzekayo phantsi kwelanga.
9:7 Yiya udle isonka sakho unovuyo, usele iwayini yakho unentliziyo echwayithileyo; ngokuba sekukade ekholisiwe uThixo zizenzo zakho.
9:8 Iingubo zakho mazibe mhlophe ngamaxesha onke, neoli mayingasweleki entlokweni yakho.
9:9 Hlala kakuhle nomfazi omthandileyo ngemihla yonke yobomi bakho obungamampunge, akunikileyo phantsi kwelanga, ngemihla yakho yonke engamampunge; ngokuba sisabelo sakho eso ebomini, nasemigudwini yakho owaphuka yiyo phantsi kwelanga.
9:10 Yonke into esiyifumanayo isandla sakho ukuba siyenze, yenze ngamandla akho; ngokuba akukho kwenza, nakucinga, nakwazi, nakulumka kwelabafileyo, apho uya khona wena.
9:11 Ndabuya ndabona phantsi kwelanga, ukuba ukugidima asikokwabanamendu, imfazwe asiyeyamagorha; kananjalo isonka asisesezilumko; kananjalo ubutyebi asibobabanenqiqo; kananjalo ubabalo asilolwabanokwazi; ngokuba bonke bephela bafikelwa lixesha nasisihlo.
9:12 Ngokuba umntu akalazi nexesha lakhe; njengeentlanzi ezibanjiswe ngomnatha ombi, nanjengeentaka ezibanjiswe ngomgibe, banjalo ukurhintyelwa kwabo oonyana babantu ngexesha elibi, xa libawele ngesiquphe.
9:13 Nale nto ndiyibone ibubulumko phantsi kwelanga, babukhulu kum:
9:14 umzi omncinane unamadoda ambalwa; kweza kuwo ukumkani omkhulu, wawungqinga, wawakhela iimboniselo ezinkulu.
9:15 Wafumana kuwo indoda elihlwempu inobulumko; yona yawusiza umzi ngobulumko bayo; ke akubangakho mntu ubuya ayikhumbule le ndoda ilihlwempu.
9:16 Ndathi ke mna, Bulunge ubulumko ngaphezu kobugorha; kodwa ubulumko beli hlwempu budelekile, namazwi alo akaviwa.
9:17 Amazwi ezilumko, eviwe ngokuthozama, angaphezu kokunkqangaza kolawula phakathi kwezidenge.
9:18 Bulunge ubulumko ngaphezu kweempahla zokulwa; ke yena umoni emnye utshabalalisa okulungileyo okuninzi.
10:1 Iimpukane ezifileyo zinukisa zibilise amafutha omqholi; ubudenge obuncinane bunzima kunobulumko nozuko.
10:2 Intliziyo yesilumko ingasekunene kwaso: intliziyo yesidenge ingasekhohlo kwaso.
10:3 Ewe, nasendleleni, xa sithe isidenge sahamba ngayo, siyayiswela intliziyo, sihambe sisithi kubantu bonke, Ndisisidenge.
10:4 Ukuba ukufutha komlawuli kuthe kwenyuka kwakuchasa, musa ukuyishiya indawo yakho; ngokuba ubulali buleleza izono ezikhulu.
10:5 Kukho ububi endibubonileyo phantsi kwelanga, obunjengokulahleka okuphuma konegunya:
10:6 ubudenge bunikwa iindawo eziphezulu ezinkulu, zibe izityebi zihleli kwiindawo eziphantsi.
10:7 Ke ndizibone izicaka zikhwele emahasheni, namatshawe ehamba phantsi ngeenyawo njengezicaka.
10:8 Omba isigingqi, angeyela kuso; ochitha uthango, inyoka ingamluma.
10:9 Omba amatye, angenzakala; ocanda iinkuni angaba semngciphekweni.
10:10 Ukuba intsimbi ithe yaba buthuntu, akalulola uhlangothi lwayo, wogonyela ngoko ngamandla; ke ubulumko buyanceda bulungise.
10:11 Ukuba inyoka ithe yaluma kungekho kukhafula, akabi nanzuzo umnyangi.
10:12 Amazwi omlomo wesilumko anokubabala; ke yona imilebe yomlomo wesidenge iginya kwasona.
10:13 Ingqalo, yamazwi omlomo waso bubudenge, nengqibo yomlomo waso bubugeza obubi.
10:14 Isidenge sandisa amazwi, engakwazi umntu okuya kubakho nokuya kubakho emva kwakhe, ngubani na onokumxelela?
10:15 Imigudu yezidenge iyazixhamla, ezingakwaziyo ukuya emzini.
10:16 Yeha, wena lizwe likumkani ungumntwana, limatshawe adla kwakusasa!
10:17 Hayi, uyolo lwakho, lizwe likumkani ungunyana wabanumzana, limatshawe adlayo ngexesha elililo, enobugorha, engenamithayi!
10:18 Ngobuvila iyabhena imiqadi; ngokuthamba kwezandla iyanetha indlu.
10:19 Benza isidlo ukuba bahleke, iwayini ivuyise ubomi; imali ilungele iinto zonke.
10:20 Musa ukumtshabhisa ukumkani, nasesazeleni sakho, ungasitshabhisi nesityebi ezingontsini zakho zokulala; ngokuba intaka yasendle yolihambisa elo zwi, nento enamaphiko iyixele loo ntetho.
11:1 Siphose isonka sakho phezu kwamanzi, ngokuba wosifumana kwakuba ziintsuku ezininzi.
11:2 Yahlula izahlulo zibe sixhenxe, zibe sibhozo, ngokuba akuyazi into embi eya kubakho ehlabathini.
11:3 Ukuba amafu athe azala yimvula, ayithululela emhlabeni; ukuba umthi uthe wawa, wabheka ezantsi, nokuba uthe wabheka entla, kuloo ndawo uwe kuyo umthi lowo, wolala khona.
11:4 Ogqala umoya akayi kuhlwayela; okhangela amafu akayi kuvuna.
11:5 Njengokuba ungayazi ukuba yiyiphi na indlela yomoya, kwanjengokuyilwa kwamathambo esiswini somithiyo; ngokunjalo akusazi isenzo sikaThixo owenza izinto zonke.
11:6 Kusasa hlwayela imbewu yakho, nangokuhlwa ungasiphumzi isandla sakho; ngokuba ungazi ukuba kolunga yiphi na, nokuba yile nokuba yileya, kusini na, nokuba zolunga ngakunye zombini na.
11:7 Kumnandi ukukhanya, kulungile emehlweni ukulibona ilanga.
11:8 Ngokuba umntu, ukuba uthe wadla ubomi iminyaka emininzi, makavuye ngayo yonke iphela, noko ke akhumbule imihla yobumnyama, ukuba iya kuba mininzi. Yonke into ezayo ingamampunge.
11:9 Vuya, ndodana, ebutsheni bakho, ikuchwayithise intliziyo yakho ngemihla yobudodana bakho, uhambe ngeendlela zentliziyo yakho, nangokukhangela kwamehlo akho; kodwa yazi ukuba ngenxa yezo zinto zonke uThixo uya kukusa ematyaleni.
11:10 Yisuse ke ingqumbo entliziyweni yakho, ubudlulise ububi enyameni yakho; ngokuba ubutsha nobudoda bungamampunge.
12:1 Uze umkhumbule ke uMdali wakho ngemihla yobutsha bakho, ingekezi imihla yobubi, ingekafiki iminyaka owothi ngayo, Ayindiyolele;
12:2 lingekabi mnyama ilanga, nokukhanya, nenyanga, neenkwenkwezi, engekabuyi amafu emva kwemvula;
12:3 loo mini baya kungevezela abagcini bendlu, agobe amadoda anobukroti, ziyeke iintokazi ezisilayo ngokuba zimbalwa, kube mnyama kwabakhangela ngeefestile;
12:4 zivalwe iingcango ngasesitratweni, kwakubon ukuba sidambile isandi sokusila, evuka kwazisathetha iintaka, zinqwilile zonke iintombi zengoma;
12:5 naxeshikweni baya kuzoyika iindawo eziphakamileyo, neento eziqhiphula umbilini zibe sendleleni; utyatyambe umamangile, uchabachabase umqhathu, utshitshe umnqweno; ngokuba umntu esiya ekhayeni lakhe laphakade, bajikajike ezitratweni abambambazeli;
12:6 ingekaqhawuki intambo yesilivere, lityumke iselwa legolide, uqhekeke umphanda emthonjeni, yaphuke ivili iwe equleni;
12:7 lungekabuyeli emhlabeni uthuli, njengoko belunjalo, umoya ubuyele kuThixo owawunikayo.
12:8 Amampunge awo amampunge, itsho iNtshumayeli; into yonke ingamampunge.
12:9 Phezu koko, ngokuba iNtshumayeli ibisisilumko, yamana ibafundisa abantu ukwazi, yalinganisela, yabagocagoca, yayila imizekeliso emininzi.
12:10 INtshumayeli yafuna, inga ingafumana amazwi anandiphekayo, kuthi nokubhalwayo kulunge, ibe ngamazwi enyaniso.
12:11 Amazwi ezilumko anjengeemviko; anjengezikhonkwane ezitshonisiweyo asezintlanganiseleni, anikwe ngumalusi emnye.
12:12 Nangaphezu koko, nyana wam, vuseleleka; ukwenza iincwadi ezininzi akunakuphela, nokuphikela ukufunda okuninzi kudinisa inyama.
12:13 Ukuhlanganiswa kwentetho, yakuba ivakele into yonke, nanku: Yoyika uThixo, ugcine imithetho yakhe; ngokuba indawo leyo yimfanelo yoluntu lonke.
12:14 Ngokuba izenzo zonke uThixo uya kuzizisa ekugwetyweni, izinto zonke ezifihlakeleyo, nokuba zilungile nokuba zimbi.


c: text/html

text:
IMIFANEKISO
IMIFANEKISO
UDavide Weza Ngegama LikaThixo
Beka oonobumba begama likaThixo ngokokulandelelana kwabo uze ufunde ngentsingiselo yegama lakhe.
OKUNGAKUMBI
Ngubani Owakhetha Ukukhonza UYehova?
Le midlalo inceda abantwana abaneminyaka ephakathi kwemithandathu nesibhozo bazi abantu abaseBhayibhileni.
UHana Wanceda USamuweli Akhonze UYehova
Le midlalo inceda abantwana abaphakathi kweminyaka emithathu nemithandathu bafunde ngesipho uHana awayesinika uSamuweli nyaka ngamnye.
Ngezixhobo Ezimbalwa, UDavide Unesibindi
Dibanisa abantu abaseBhayibhileni nemifanekiso ehambelana nabo.

robotstxt: allowed

filter: keep


text:
Umqukumbelo
‘Yibani ngabaxelisa abo bathi ngokholo nomonde bazidle ilifa izithembiso.’
1, 2. Kutheni kubalulekile ukuba sibe nokholo ngoku? Zekelisa.
UKHOLO. Ligama elimnandi elo, elichaza uphawu oluhle. Noko ke, sakuba senza kakuhle ukuba xa sisiva ngalo sicinge ngelinye elithi: “Ungxamiseko!” Kaloku, ukuba asinalo ukholo, kufuneka siluhlakulele ngokungxamisekileyo. Ukuba sinalo, kufuneka silukhusele size silondle. Ngoba?
2 Yiba nombono wakho uhamba entlango. Womile lunxano. Loo ntwana yamanzi uyifumanayo, umele uyikhusele elangeni. Ukuze ufike apho uya khona kufuneka ufumane amanzi awaneleyo. Sonke namhlanje siphila kwihlabathi elingenamdla ekunquleni uYehova, apho ukholo lokwenene
3. UYehova usinceda njani sibe nokholo, ibe ziziphi izinto ezimbini esimele sizenze?
3 UYehova uyazi ukuba kungxamisekile ukuba sibe nokholo, ibe uyayazi indlela ekunzima ngayo ukuluhlakulela nokulomeleza. Yiyo le nto esinike imizekelo esinokuyixelisa. UYehova waphefumlela umpostile uPawulos ukuba abhale athi: ‘Yibani ngabaxelisa abo bathi ngokholo nomonde bazidle ilifa izithembiso.’ (Heb. 6:12) Yiyo loo nto intlangano kaYehova iye yasikhuthaza ukuba sizame ngandlela zonke ukuxelisa amadoda namabhinqa athembekileyo, njengalawo siye sathetha ngawo kule ncwadi. Kodwa yintoni esimele siyenze ngoku? Masikhumbule izinto ezimbini: (1) Simele sihlale silomeleza ukholo lwethu; (2) ithemba esinalo limele lihlale lithe thaa ezingqondweni zethu.
4. USathana uzingqine njani elutshaba lokholo, kodwa kutheni simele singamoyiki?
4 Hlala usomeleza ukholo lwakho. Ukholo lwethu lunotshaba
5. Amadoda namabhinqa athembekileyo ekuthethwa ngawo eBhayibhileni alufumana njani ukholo? Cacisa.
5 Njengoko sibonile, amadoda namabhinqa okholo esifunda ngawo eBhayibhileni akazange azalwe enokholo. Abubungqina bokuba ukholo lungumphumo womoya oyingcwele kaYehova. (Gal. 5:22, 23) Acel’ uncedo kuYehova ngomthandazo, waza ngenxa yoko waqhubeka esomeleza ukholo lwawo. Nathi masenze kanye njengoko enzayo, singaze silibale ukuba uYehova ubanika umoya wakhe ngesisa bonke abawucelayo baze basebenzele kuwo. (Luka 11:13) Ngaba kukhona okungakumbi esinokukwenza?
6. Simele senze ntoni ukuze singenelwe ngokupheleleyo xa sifunda ngeengxelo eziseBhayibhileni?
6 Kule ncwadi, sixubushe ngabantu abambalwa ababonisa ukholo olubalaseleyo. Baninzi esingathethanga ngabo! (Funda amaHebhere 11:32.) Simele siziphe ithuba lokufunda, sithandaze size sicamngce ngaye ngamnye wabo. Ukuba sigqithis’ usana kunina xa sifunda ingxelo yeBhayibhile engabantu abanokholo, asiyi kulomeleza ukholo lwethu. Ukuze singenelwe ngokupheleleyo kufundisiso lwethu, sifanele sichithe ixesha siphanda ngomongo nemvelaphi yaloo ngxelo yeBhayibhile. Ukuba sihlala sikhumbula ukuba loo madoda namabhinqa ayengafezekanga yaye engabantu ‘abaneemvakalelo ezinjengezethu,’ umzekelo wabo uya kuba yingenelo kuthi. (Yak. 5:17) Ukuba novelwano kuya kusinceda sibone indlela ababevakalelwa ngayo njengoko babejamelene neemvavanyo ezifana nezethu.
7-9. (a) Amadoda namabhinqa aseBhayibhileni ebeya kuvakalelwa njani ngendlela esimnqula ngayo uYehova namhlanje? (b) Kutheni simele someleze ukholo lwethu ngezenzo?
7 Enye indlela esilomeleza ngayo ukholo lwethu kungezenzo zethu. Kakade ke, ‘ukholo ngaphandle kwemisebenzi lufile.’ (Yak. 2:26) Khawufan’ ucinge nje indlela ebeya kuvuya ngayo la madoda namabhinqa sithethe ngawo ukuba ebenikwe lo msebenzi siwabelwe nguYehova namhlanje!
8 Ngokomzekelo, ucinga ukuba kwakunokuba njani ukuba uAbraham wayexelelwe ukuba akazukunqula uYehova entlango kwisibingelelo esenziwe ngamatye, kunoko uza kunqula kunye namaqela alungelelanisiweyo kwiiHolo zoBukumkani nakwiindibano ezinkulu, apho kucaciswa izithembiso awayezibona “zisekude” ngokweenkcukacha? (Funda amaHebhere 11:13.) Ibe kwakunokuba njani ukuba uEliya wayexelelwe ukuba umsebenzi wakhe asikokubulala abaprofeti bakaBhahali abangendawo nokukhonza uYehova phantsi kolawulo lukakumkani owexukileyo, kodwa kukutyelela abantu ukuze abathuthuzele aze abanike ithemba? Amadoda namabhinqa aseBhayibhileni ebeya kulitsibela ithuba lokunqula uYehova ngendlela esimnqula ngayo namhlanje!
9 Ngoko masiqhubeke sisomeleza ukholo lwethu ngezenzo. Ngokwenza oko, siya kube sixelisa ukholo lwamadoda namabhinqa ekuthethwa ngawo kwiLizwi likaThixo eliphefumlelweyo. Njengoko besitshilo kwiNtshayelelo, kuya kuba ngathi ngabahlobo bethu abasenyongweni. Kungekudala obo buhlobo buza kuba bobokwenene.
10. Luluphi uvuyo esiya kuba nalo eParadesi?
10 Gcina ithemba lakho lithe thaa engqondweni yakho. Amadoda namabhinqa athembekileyo ebesoloko esomelezwa lithemba alinikwe nguThixo. Kuthekani ngawe? Ngokomzekelo, khawucinge indlela ekuza kuba mnandi ngayo ukubona abakhonzi bakaThixo bevuswa ekufeni ‘kuvuko lwamalungisa.’ (Funda iZenzo 24:15.) Yiyiphi imibuzo ongathanda ukubabuza yona?
11, 12. Kwihlabathi elitsha, yiyiphi imibuzo ongathanda ukuyibuza (a) uAbheli? (b) uNowa? (c) uAbraham? (d) uRute? (e) uAbhigali? (f) uEstere?
11 Xa udibana noAbheli, akunakuba nomdla wokwazi ukuba babenjani abazali bakhe? Okanye usenokubuza: “Wawukhe uthethe nezaa kherubhi zazigade umyezo wase-Eden? Zazikuphendula?” Kuthekani ngoNowa? Usenokubuza: “Wawungazoyiki iiNefili? Wazinyamekela njani zonke eza zilwanyana emkhombeni unyaka wonke?” Ukuba udibana noAbraham, usenokubuza: “Wawukhe udibane noShem? Wafundiswa ngubani ngoYehova? Ngaba kwakunzima ukushiya iUre?”
12 Ngokufanayo, cinga ngeminye imibuzo ongathanda ukuyibuza amabhinqa athembekileyo aza kube evusiwe. “Rute, yintoni eyakuchukumisela ukuba ube ngumkhonzi kaYehova?” “Abhigali, wawungoyiki ukuxelela uNabhali indlela owamnceda ngayo uDavide?” “Estere, kwenzeka ntoni kuwe noMordekayi emva kokuphela kweziganeko ekuthethwa ngazo eBhayibhileni?”
13. (a) Yiyiphi imibuzo abanokukubuza yona abo baza kuvuswa? (b) Uvakalelwa njani ngokufumana ithuba lokudibana namadoda namabhinqa athembekileyo amandulo?
13 Ngokuqinisekileyo, nawo loo madoda namabhinqa okholo anemibuzo afuna ukukubuza yona. Kuya kuba mnandi ukubaxelela ngale mihla yesiphelo nendlela uYehova aye wabasikelela ngayo abantu bakhe kuloo maxesha anzima! Ngokungathandabuzekiyo baya kuchukumiseka kukuva indlela uYehova azizalisekise ngayo zonke izithembiso zakhe. Kwihlabathi elitsha akusayi kufuneka sibathelekelele abakhonzi bakaThixo abathembekileyo abaseBhayibhileni. Siza kube sikunye nabo eParadesi! Hlala usenza konke okusemandleni akho ngoku ukuze ubenze babe ngabantu bokwenene kuwe. Qhubeka uxelisa ukholo lwabo. Kwanga ungaqhubeka unandipha ukukhonza uYehova kunye nabo njengabahlobo bakho ngonaphakade!


text:
Ngaba Ukuqonda Kakuhle Ukubekw’ Esweni NguYehova?
“Amehlo kaYehova akuzo zonke iindawo, ahlala ekhangele ababi nabalungileyo.”—IMIZE. 15:3.
1, 2. Ukusibek’ esweni kukaYehova kwahluke njani kwiikhamera ezisetyenziswa ngabasemagunyeni?
KUMAZWE amaninzi, abasemagunyeni baye bafakela iikhamera ukuze babone iimoto ezihamba endleleni kunye neengozi. Xa kunokubakho imoto etshayisa umntu ohamba endleleni ize ibaleke, ezi khamera zinokuba luncedo ekubanjweni komqhubi wayo. Ukufakelwa kwezi khamera kuyo yonke indawo kwenza kube nzima ngabantu ukuphepha imiphumo yezenzo zabo.
2 Noko ke, ngaba ukusetyenziswa kwezi khamera kumele kusikhumbuze indlela uBawo wethu osithandayo, uYehova, aqhubana ngayo nathi? IBhayibhile iyatsho ukuba amehlo akhe “akuzo zonke iindawo.” (IMize. 15:3) Kodwa ngaba oku kuthetha ukuba usoloko esigade kuyo yonke into esiyenzayo? Ngaba uThixo usibek’ esweni kuba nje efuna ukusinyanzela ukuba sithobele imithetho yakhe, aze asohlwaye xa singayithobeli? (Yer. 16:17; Heb. 4:13) Akunjalo! UYehova usibek’ esweni kuba esithanda yaye efuna siphumelele.—1 Pet. 3:12.
3. Siza kuthetha ngaziphi iindlela ezintlanu uThixo asibonisa ngazo ukuba uyasithanda?
3 Yintoni eza kusinceda siqonde ukuba uThixo usibek’ esweni kuba esithanda? Makhe sibone ukuba ukwenza njani oku. Ukwenza (1) ngokusilumkisa xa siqalisa ukuba notyekelo olubi, (2) ngokusilungisa xa sisenza impazamo, (3) ngokusikhokela esebenzisa imigaqo ekwiLizwi lakhe, (4) ngokusinceda xa sijamelene neengxaki, (5) nangokusivuza xa ebona sisenza okuhle.
UTHIXO UYASILUMKISA
4. Yayiyintoni injongo kaYehova yokulumkisa uKayin ngesono ‘esasibuthume ngasesangweni’?
4 Okokuqala, makhe sibone indlela uThixo asilumkisa ngayo xa siqalisa ukuba notyekelo olubi. (1 Kron. 28:9) Ukuze siyiqonde kakuhle le ndlela kaThixo yokusibek’ esweni, makhe sicinge ngendlela awaqhubana ngayo noKayin, ‘owavutha kakhulu ngumsindo’ xa umbingelelo wakhe ungazange wamkelwe nguThixo. (Funda iGenesis 4:3-7.) UYehova wabongoza uKayin ukuba ‘aguquke aze enze okulungileyo.’ Wamlumkisa esithi xa engaguquki, kwakukho isono ‘esibuthumileyo ngasesangweni.’ UThixo wambuza: “Ngaba wena uya kusongamela na?” Wayefuna uKayin aphulaphule isilumkiso aze ‘aphakanyiswe.’ Ukuphulaphula isilumkiso kwakuya kumnceda abe nolwalamano oluhle noThixo.
5. UYehova usilumkisa njani?
5 Kuthekani ngathi namhlanje? Amehlo kaYehova agqobhoza aye kutsho kwiintliziyo zethu; asinakumfihlela iingcinga neminqweno esinayo. UBawo wethu osithandayo ufuna sihambe endleleni yobulungisa; sekunjalo, akasinyanzeli ukuba sitshintshe iindlela zethu. Esebenzisa iLizwi lakhe, iBhayibhile, uyasilumkisa xa sihamba ngendlela etenxileyo. Njani? Xa sifunda iBhayibhile yonke imihla, siye sifumane iivesi ezisinceda silwe notyekelo lokwenza isono. Ukongezelela, iincwadi zethu ezisekelwe eBhayibhileni zinokusinceda sikwazi ukucombulula ingxaki esinayo. Kwiintlanganiso zebandla, sonke siye sifumane iziluleko ezifika ngexesha elifanelekileyo!
6, 7. (a) Kutheni sinokuthi iincwadi ezibhalelwe izigidi zabantu zibonisa ukuba uThixo uthanda ngamnye wethu? (b) Yintoni omele uyenze ukuze izilumkiso zikuncede?
6 Zonke ezi zilumkiso zibubungqina bokuba uYehova uthanda yaye ubeke esweni ngamnye wethu. Ewe kona, iBhayibhile inamakhulu eminyaka ikhona, iincwadi ezibhalwa yintlangano kaThixo zibhalelwe izigidi zabantu, ibe neziluleko esizifumana kwiintlanganiso zibhekiswe kwibandla lonke. Sekunjalo, kuzo zonke ezi meko, uYehova unceda wena uqonde iLizwi lakhe ukuze ulwe notyekelo lwakho. Ngoko ke sinokutsho ukuba oku bubungqina bokuba uYehova uyakuthanda.
7 Ukuze izilumkiso zikaThixo zisincede, simele siqale sazi ukuba usixhalabele. Emva koko, simele siliphulaphule iLizwi lakhe, size sizimisele ukukhupha naziphi na iingcinga angazifuniyo uThixo. (Funda uIsaya 55:6, 7) Ukuba siyaziphulaphula izilumkiso esizifumanayo, siya kuyiphepha imiphumo ebuhlungu. Kodwa kuthekani ukuba siyanikezela kwiingcinga ezimbi? UBawo wethu osithandayo unokusinceda njani?
UBAWO WETHU OSIKHATHALELEYO UYASILUNGISA
8, 9. Iziluleko esizifumana kuYehova esebenzisa abakhonzi bakhe zibonisa njani ukuba usikhathalele? Zekelisa.
8 Enye indlela esinokubona ngayo ukuba uYehova usikhathalele kuxa esilungisa. (Funda amaHebhere 12:5, 6.) Ewe kona, akumnandanga ukululekwa okanye ukuqeqeshwa. (Heb. 12:11) Kodwa masikhe sizibeke ezihlangwini zalo mntu usilulekayo. Umel’ ukuba uyabona ukuba into esiyenzayo inokubeka ulwalamano lwethu noYehova uThixo engozini, usixhalabele yaye ukulungele ukuzipha ixesha nokwenza umgudu ukusibonisa indlela esinokumkholisa ngayo uThixo esebenzisa iBhayibhile. Unokuyicinga ke indlela asixhalabele ngayo uYehova, lowo sisuka kuye esi siluleko.
9 Makhe sibone umzekelo wendlela ukululekwa ngumntu okusibonisa ngayo ukuba uThixo usixhalabele. Omnye umzalwana wayebukela iphonografi ngaphambi kokuba angene enyanisweni, kodwa wakwazi ukulwa naloo mkhwa. Noko ke, iingcinga zalo mkhwa zazisamthe mbende. Xa wathenga iselfowuni entsha, umnqweno wokubukela iphonografi wavuseleleka. (Yak. 1:14, 15) Wasebenzisa le fowuni ukungena kwi-Intanethi ukuze abukele la manyala. Ngenye imini, xa wayeshumayela ngefowuni, waboleka omnye umdala ifowuni yakhe ukuze akhangele iinombolo zabantu. Wathi lo mdala esayisebenzisa le fowuni, kwasuka kwavela iiwebhsayithi zephonografi. Oku kwaba yintsikelelo kulo mzalwana unalo mkhwa mbi. Walulekwa, wasamkela eso siluleko, waza ekugqibeleni wawuyeka lo mkhwa wakhe. Isivuyisa ngokwenene into yokuba, uBawo wethu osikhathaleleyo ebona nezono zethu ezifihlakeleyo aze asilungise singekayi kude!
KUYASINCEDA UKUPHILA NGEMIGAQO YEBHAYIBHILE
10, 11. (a) Sinokuwafuna njani amacebiso kuThixo? (b) Enye intsapho yancedwa njani kukulandela amacebiso avela kuYehova?
10 Umdumisi wathi kuYehova: “Uya kundikhokela ngecebo lakho.” (INdu. 73:24) Nanini na sifuna icebiso kwinto ethile, ‘sinokumgqala’ uYehova ngokulikhangela kwiLizwi lakhe. Ukuphila ngemigaqo yeBhayibhile akupheleli nje ekusincedeni sisondele kuThixo, kodwa kusinceda nakwiingxaki zemihla ngemihla.—IMize. 3:6.
11 Omnye umzekelo osinceda sibone indlela uYehova asikhokela ngayo ngamava omzalwana owayeqeshe ifama kwingingqi yaseMasbate kwiiPhilippines. Yena nomfazi wakhe bangoovulindlela abathe ngxi ngoxa bekhulisa intsapho enkulu. Ngenye imini, bothuka bakufumana ileta kumntu abaqeshe kuye ethi mabaphume baphele. Kwakutheni? Babetyholwe ngokunganyaniseki. Nakuba lo mzalwana wayexhalabele intsapho yakhe ezibuza ukuba baza kuhlala phi, wathi: “UYehova uza kusinceda. Uhlala esinyamekela.” Elo themba lakhe lalingelolize. Kwiintsuku ezimbalwa emva koko, le ntsapho yavuya isakuva ukuba ayisagxothwa. Kwakwenzeke ntoni? Umnini fama wabona ukuba le ntsapho iphila ngemigaqo yeBhayibhile ibe isamhlonela nakuba ityholiwe. Oku kwamchukumisa kangangokuba wada wayinika umhlaba ongakumbi. (Funda eyoku-1 kaPetros 2:12.) UYehova uyasinceda esebenzisa iLizwi lakhe ukuze sikwazi ukumelana neengxaki zobomi.
UMHLOBO OSINCEDA SINYAMEZELE
12, 13. Ziziphi iimeko ezinokwenza uthandabuze ukuba uThixo uyakubona ukubandezeleka kwakho?
12 Maxa wambi kukhe kubekho iingxaki ezibonakala zingenasicombululo. Sisenokuba nesigulo esinganyangekiyo, sichaswe zizalamane okanye sitshutshiswe. Enye yezinto ekunzima ukuzinyamezela kuxa kukho umntu oxabene naye ebandleni.
13 Kusenokwenzeka ukuba ukhathazwe yinto ethethwe ngomnye umntu. Usenokude uthi: ‘Into enje ibingamelanga kwenzeka kwintlangano kaThixo!’ Sekunjalo, lo mzalwana ufumana amalungelo angakumbi ebandleni ibe uyathandwa ngabanye abazalwana noodade. Unokuzibuza: ‘Yenzeka njani le nto? UYehova akayiboni bethu? Uza kuthula nje ayibukele?’—INdu. 13:1, 2; Hab. 1:2, 3.
14. Sisiphi esinye sezizathu ezinokwenza uYehova angangeneleli xa kukho umzalwana osilulekayo?
14 UYehova usenokungangeneleli, kuba enezizathu ezivakalayo. Ngokomzekelo, sisenokululekwa ngomnye umntu ize loo nto isikhathaze, kuba sisithi akukho nto siyenzileyo. Kodwa uThixo usenokuba akaboni ngaloo ndlela. Kusenokwenzeka ukuba eso siluleko besisifanele. Kwibali lobomi bakhe, uMzalwana uKarl Klein, owayelilungu leQumrhu Elilawulayo, ubalisa ngesihlandlo awafumana isiluleko esingqalileyo kuMzalwana uJ. F. Rutherford. Kamva, uMzalwana uRutherford wabulisa uMzalwana uKlein ngobubele wathi: “Molo, Karl!” Noko ke, esaqunjiswe sesaa siluleko, uMzalwana uKlein waphendula ngoMolo obandayo. Ebona ukuba uMzalwana uKlein uqumbile, uMzalwana uRutherford wathi kuye: “Lumka. USathana usemva kwakho.” Kamva, uMzalwana uKlein wabhala wathi: “Xa siqumbela umzalwana, ngakumbi xa simqumbela kuba ethethe into anegunya lokuyithetha, siba sesichengeni sokuba zizisulu zikaMtyholi.” *
15. Yintoni enokukunceda ungaphelelwa ngumonde xa ulinde ukuba uYehova akuncede ukwazi ukunyamezela ingxaki ethile?
15 Sekunjalo, sinokuphelelwa ngumonde xa sibona ngathi ingxaki ethile ayipheli. Singakwazi njani ukunyamezela? Masithi uhamba ngemoto kwindlela ephithizelayo uze ubambezeleke. Akwazi ukuba uza kulinda ixesha elingakanani. Ukuba uyakruquka uze uzame ukuhamba ngenye indlela, usenokulahleka uze ugqibele sele uthatha ixesha elide ngakumbi kunokuba bekuya kuba njalo ukuba ubuye walinda ngomonde. Ngendlela efanayo, ukuba unamathela kwiindlela ezichazwe kwiLizwi likaThixo, ekugqibeleni uya kuphumelela.
16. Yintoni enye enokwenza uYehova angakhawulezi asincede xa sisengxakini?
16 UYehova usenokungakhawulezi asincede xa sisengxakini kuba efuna ukusiqeqesha. (Funda eyoku-1 kaPetros 5:6-10.) Oku akuthethi kuthi iingxaki zibangelwa nguye. (Yak. 1:13) Iingxaki ezininzi esinazo zibangelwa ‘lutshaba lwethu, uMtyholi.’ Ukanti, uThixo unokusebenzisa izinto ezibuhlungu ezisehlelayo zisincede ukomeleza ulwalamano lwethu naye. Uyayibona intlungu esikuyo, yaye ngenxa yokuba ‘esikhathalele,’ uyaqinisekisa ukuba oko kubandezeleka iba yinto nje ‘yokwethutyana.’ Ngaba uye uyiqonde into yokuba uYehova ukubek’ esweni xa usezilingweni, utsho ube nentembelo yokuba uya kukwenzela indlela yokuphuma?—2 Kor. 4:7-9.
UMVUZO OVELA KUYEHOVA
17. UYehova ukhangela abantu abanjani, ibe kutheni?
17 UThixo usibeka esweni kuba efuna ukubona abo bamthanda ngokwenene. Esebenzisa umprofeti uHanani, uYehova wathi kuKumkani uAsa: “Ngokubhekisele kuYehova, amehlo akhe asingasinga emhlabeni wonke ukuba ababonise amandla abo bantliziyo ziphelele kuye.” (2 Kron. 16:9) Nakuba uThixo engazange afumane ntliziyo ipheleleyo kuAsa, uya ‘kukubonisa amandla’ ukuba uqhubeka usenza okulungileyo.
18. Yintoni omele uyikhumbule ngoYehova xa uvakalelwa ukuba akukho mntu uzihoyileyo izinto ezintle ozenzayo? (Jonga umfanekiso osekuqaleni.)
18 UThixo ufuna ‘sifune okulungileyo, sithande okulungileyo size senze okulungileyo’ ukuze ‘asibabale.’ (Amosi 5:14, 15; 1 Pet. 3:11, 12) UYehova uyawabona amalungisa aze awasikelele. (INdu. 34:15) Ngokomzekelo, cinga ngabazalisikazi uShifra noPuwa ababengamaHebhere. Xa amaSirayeli ayengamakhoboka eYiputa, aba bafazi babini babesoyika uThixo ngaphezu koFaro, owayebayalele ukuba babulale zonke iintsana zamaHebhere ezingamakhwenkwe. Kuyabonakala ukuba ukoyika kwabo uThixo kwabenza bazisindisa ezo ntsana. UYehova wazibona izenzo zabo, waza wabasikelela ngokubanika ezabo iintsapho. (Eks. 1:15-17, 20, 21) Maxa wambi, sisenokucinga ukuba akukho mntu uzihoyileyo izinto ezintle esizenzayo, kodwa uYehova uzibona zonke, ibe uya kusivuza ngazo.—Mat. 6:4, 6; 1 Tim. 5:25; Heb. 6:10.
19. Omnye udade wafumanisa njani ukuba imigudu esiyenzayo ayilolize emehlweni kaYehova?
19 Omnye udade ohlala eOstriya wafumanisa ukuba imigudu yakhe ayilolize emehlweni kaThixo. Ekubeni eyinzalelwane yaseHungary, wanikwa iadresi yomntu othetha isiHungary entsimini. Wakhawuleza waya, kodwa wafika kungekho mntu. Wayequq’ ebuyelela kulo mzi, maxa wambi afike kuvakala ngathi ukhona umntu okhoyo, kodwa kungavulwa. Wayeshiya iincwadi, iileta neenombolo zakhe zefowuni. Emva kokuchitha unyaka onesiqingatha equq’ ebuyelela apho, wada wavulelwa! Wabuliswa linenekazi elinobubele, elathi: “Ngena. Ndizifunde zonke iincwadi neeleta zakho yaye bendikulindile.” Eli nenekazi lalinyangelwa umhlaza, labe lingenamdla wakudibana nabantu. Lavuma ukufundiswa iBhayibhile. UThixo wayivuza imigudu yalo dade!
20. Uvakalelwa njani ngokubekw’ esweni nguYehova?
20 UYehova ubona yonke into oyenzayo, yaye uya kukuvuza ekugqibeleni. Oku akumele kukwenze uvakalelwe ngathi ubusoloko ulandelwa ziikhamera ezifuna ukubona zonke iimpazamo ozenzayo. Kunoko, umele uzive usondele ngakumbi kuThixo onenkathalo nokuxhalabeleyo!
^ isiqe. 14 Ibali lobomi likaMzalwana uKlein lipapashwe kwiMboniselo yesiNgesi kaOktobha 1, 1984.


text:
Ithini IBhayibhile Ngotywala? Ngaba Kusisono Ukusela Utywala?
Impendulo esuka eBhayibhileni
Ukusela utywala ngobungcathu akusosono. IBhayibhile ichaza iwayini njengesipho uThixo asinike abantu ukuze bonwabe. (INdumiso 104:14, 15; INtshumayeli 3:13; 9:7) IBhayibhile iyavuma ukuba iwayini isenokusebenza njengeyeza.—1 Timoti 5:23
UYesu wayisela iwayini ngoxa wayelapha emhlabeni. (Mateyu 26:29; Luka 7:34) Komnye weyona mimangaliso yakhe yaziwayo, uYesu wajika amanzi aba yiwayini eyaba sisipho kwitheko lomtshato.—Yohane 2:1-10
Iingozi zokusela ngokugqithiseleyo
Ngoxa iBhayibhile ikuvumela ukusela ngobungcathu, iyakwalela ukusela ngokugqithiseleyo nokunxila. Kungenxa yoko le nto umKristu okhetha ukusela utywala efanele enjenjalo ngobungcathu. (1 Timoti 3:8; Tito 2:2, 3) IBhayibhile ichaza izizathu ezininzi zokuphepha ukusela ngokugqithiseleyo.
Xa usele, kuba nzima ukucinga nokwenza izigqibo ezifanelekileyo. (IMizekeliso 23:29-35) Umntu onxilileyo akakwazi ukwenza oko iBhayibhile ithi masikwenze, ‘ukunikela imizimba yethu ibe yimibingelelo ephilayo, engcwele, eyamkelekileyo kuThixo, inkonzo ke leyo engcwele ngokwamandla ethu engqiqo.’—Roma 12:1
Ukusela ngokugqithiseleyo kuphelisa iintloni ibe ‘kususa intshukumisa elungileyo.’—Hoseya 4:11; Efese 5:18.
Kunokubangela ubuhlwempu neengxaki zempilo.—IMizekeliso 23:21, 31, 32.
Ukusela ngokugqithiseleyo nokunxila akumkholisi uThixo.—IMizekeliso 23:20; Galati 5:19-21.
Kuthetha ukuthini ukusela ngokugqithiseleyo?
Umntu sukube enxilile xa ukusela kwakhe kumbeka esichengeni sokwenzakalisa yena nabanye. Ngokutsho kweBhayibhile, ukunxila asikokutipa nje kuphela, kukwenza izinto ungekho zingqondweni, ukugxadazela, ukuba ndlongondlongo okanye ukuthetha into engavakaliyo. (Yobhi 12:25; INdumiso 107:27; IMizekeliso 23:29, 30, 33) Nkqu nabo bakuphephayo ukunxila ‘basindwa . . . kukusela kakhulu’ baze bafumane imiphumo emibi yoko.—Luka 21:34, 35
Kuphephe ngokupheleleyo
IBhayibhile iphinde ichaze amaxesha apho amaKristu afanele akuphephe ngokupheleleyo ukusela:
Ukuba ukusela kukhubekisa abanye.—Roma 14:21.
Ukuba ukusela utywala kwaphula umthetho wendawo ohlala kuyo.—Roma 13:1.
Ukuba awukwazi kuyilawula indlela osela ngayo. Abo banengxaki yokusela kakhulu utywala nezinye iindlela zokuzinkcinkca ngabo bafanele bakulungele ukuthabatha amanyathelo ayimfuneko.—Mateyu 5:29, 30.
Funda Okungakumbi
Ngaba iBhayibhile iluncedo namhlanje?—Ukuzibamba
Yintoni eyanceda indoda egama linguCassius yakwazi ukubamba umsindo?
Ngaba UThixo Angandinceda Xa Ndithandaza?
Ngaba uThixo uzikhathalele iingxaki zethu?


text:
Yintoni Isiprofeto?
Impendulo esuka eBhayibhileni
Isiprofeto ngumyalezo ophefumlelwe nguThixo, osisityhilelo. IBhayibhile ithi abaprofeti “bathetha ngokuphuma kuThixo njengoko babeqhutywa ngumoya oyingcwele.” (2 Petros 1:20, 21) Umprofeti ufumana umyalezo kuThixo aze awudlulisele kwabanye.—IZenzo 3:18.
Abaprofeti bayifumana njani inkcazelo kuThixo?
UThixo wasebenzisa iindlela eziliqela ukuze adlulisele iingcamango zakhe kubaprofeti:
Wabhala. UThixo wasebenzisa le ndlela ngokubhalela uMoses imithetho elishumi.—Eksodus 31:18
Wathetha nabantu esebenzisa iingelosi. Ngokomzekelo, uThixo wasebenzisa ingelosi xa waxelela uMoses ngomyalezo awayemele awudlulisele kuFaro waseYiputa. (Eksodus 3:2-4, 10) Xa efuna ukuthetha into ebalulekileyo, uThixo wayeyalela iingelosi ukuba zidlulisele umyalezo wakhe ngendlela efanayo naxa wayeyalela uMoses. Wathi: “Wabhale phantsi la mazwi, kuba ngawo la mazwi ndenza umnqophiso kunye nawe noSirayeli.”—Eksodus 34:27. *
Wasebenzisa imibono. Ngamanye amaxesha oku kwakusenzeka xa umprofeti ehleli ibe esezingqondweni. (Isaya 1:1; Habhakuki 1:1) Ukubonisa ukuba eminye imibono yayisenzeka ngokoqobo, umntu eyayisenzeka kuye wayekwazi ukuba nenxaxheba kuyo. (Luka 9:28-36; ISityhilelo 1:10-17) Ngamanye amaxesha, imibono yayidluliselwa xa umntu elele. (IZenzo 10:10, 11; 22:17-21) Kwakhona uThixo wadlulisela umyalezo ngephupha xa umprofeti elele.—Daniyeli 7:1; IZenzo 16:9, 10.
Ukukhokela ingqondo. UThixo wakhokela ingcamango zabaprofeti xa babebhala umyalezo. Yiloo nto iBhayibhile isithi: “Sonke iSibhalo siphefumlelwe nguThixo.” (2 Timoti 3:16) UThixo wasebenzisa umoya oyingcwele okanye amandla asebenzayo ukuze aphefumlele iingcamango zakhe ezingqondweni zabakhonzi bakhe. Umyalezo wawungokaThixo kodwa umprofeti wakhe wakhetha nje indlela yokuwubhala.—2 Samuweli 23:1, 2.
Ngaba isiprofeto sisoloko sinento yokwenza nokuxel’ ikamva kwangaphambili?
Akunjalo, Isiprofeto seBhayibhile ayikokuxel’ ikamva kwangaphambili nje kuphela. Uninzi lwemiyalezo evela kuThixo iyathetha ngekamva nakuba ingatsho ngokungqalileyo. Ngokomzekelo, ngokuphindaphindiweyo isiprofeto sikaThixo salumkisa uSirayeli wakudala ngezinto ezimbi awayezenza. Ezo zilumkiso zazichaza iintsikelelo ezisezayo ukuba abantu babezithobela kuquka nentlekele eyayiza kubafikela ukuba bayala ukuthobela. (Yeremiya 25:4-6) Okwakuza kwenzeka kwakuxhomekeke kwikhondo amaSirayeli awayeza kulikhetha.—Duteronomi 30:19, 20.
Imizekelo yeziprofeto eziseBhayibhileni ezingathethi ngekamva
Ngesinye isihlandlo xa amaSirayeli acela uThixo awancede, wathumela umprofeti ukuba awacacisele kuba ala ukuthobela umyalelo wakhe, ngenxa yoko zange awancede.—ABagwebi 6:6-10.
Xa uYesu wathetha nebhinqa elingumSamariya, wathetha ngezinto ezazenzeke kulo awazazi kuphela ngenxa yokuba watyhilelwa nguThixo. Eli bhinqa lamazi njengomprofeti nakubeni engazange athethe ngekamva.—Yohane 4:17-19.
Xa uYesu wayevavanywa, iintshaba zakhe zamgquma ubuso, zambetha zaza zathi: “Profeta. Ngubani okubethileyo?” Babengathi kuYesu makaprofete ngezinto ezaziseza kwenzeka kodwa babefuna atsho nje ukuba ngubani ombethileyo, esebenzisa amandla kaThixo.—Luka 22:63, 64.
^ isiqe. 7 Nangona ekuqaleni kusenokubonakala ingathi uThixo wathetha ngokungqalileyo kuMoses kulo mzekeliso, iBhayibhile ithi uThixo wasebenzisa iingelosi ukudlulisela uMthetho kaMoses.—IZenzo 7:53; Galati 3:19.
Funda Okungakumbi
UThixo Usebenzisa Abaprofeti Bakhe
Sasinjani isiprofeto esasidluliselwa ngabaprofeti bakaThixo? Funda ngezigidimi zabo ezine.
Siza Kufika Nini Isiphelo Sehlabathi?
Ukuze sifumane impendulo, kubaluleklile ukuqonda ukuba iBhayibhile ithi yintoni le iza kuphela.


text:
INQAKU ELINGUMXHOLO | UNOKUYIFUMANA PHI INTUTHUZELO?
Indlela Asithuthuzela Ngayo UThixo
Umpostile uPawulos uthi uYehova * ‘nguThixo wentuthuzelo yonke, osithuthuzelayo kuyo yonke imbandezelo yethu.’ (2 Korinte 1:3, 4) Ngoko iBhayibhile isenza siqiniseke ukuba uThixo unokunceda wonke umntu yaye akukho ntlungu angenakusithuthuzela kuyo.
Ukuba sifuna ukuthuthuzelwa nguThixo imele ibekho into esiyenzayo. Unokusinceda njani ugqirha singakhange siye kuye? Umprofeti uAmos unalo mbuzo: “Baya kuhamba ndawonye na ababini ngaphandle kokuba benze idinga lokuhlangana?” (Amos 3:3) IZibhalo zithi: “Sondelani kuThixo, naye uya kusondela kuni.”—Yakobi 4:8.
Yintoni enokusenza siqiniseke ukuba uThixo uya kusondela kuthi? Okokuqala, usoloko esixelela ukuba ufuna ukusinceda. (Funda ibhokisi ekweli nqaku.) Okwesibini, sinabantu esibaziyo abathuthuzelwe nguThixo, kweli xesha lethu nakwelidlulileyo.
Njengabantu abaninzi abafuna ukuncedwa nguThixo namhlanje, uKumkani uDavide wayeqhelene neentlungu. Ngenye imini wacela uYehova esithi: “Live ilizwi lokubongoza kwam xa ndikhalela uncedo kuwe.” Wenza ntoni uThixo? UDavide wathi: “Ndincediwe, ukuze intliziyo yam igcobe.”—INdumiso 28:2, 7.
UTHIXO UMSEBENZISA NJANI UYESU EKUSITHUTHUZELENI?
UThixo wayefuna noYesu athuthuzele abantu. Ezinye izinto awathi makazenze ‘yayikukubopha abantliziyo zaphukileyo nokuthuthuzela bonke abazilileyo.’ (Isaya 61:1, 2) Njengoko kwakuprofetiwe, uYesu wayebakhathalele ngokwenene abantu ‘ababulalekayo nabasindwa ngumthwalo.’—Mateyu 11:28-30.
UYesu wayethuthuzela abantu ngamacebiso akhe obulumko, ngendlela awayebaphatha ngayo, yaye ngamany’ amaxesha ngokubaphilisa xa begula. Ngenye imini umntu owayeneqhenqa wacela uYesu esithi: “Ukuba nje uyathanda, unako ukundenza ndihlambuluke.” Emsizela uYesu wathi: “Ndiyathanda. Hlambuluka.” (Marko 1:40, 41) Nyhani loo mntu waphila.
Ngoku akakho uNyana kaThixo emhlabeni ukuze asithuthuzele ngaloo ndlela. Kodwa uYise, uYehova, ‘uThixo wentuthuzelo yonke,’ usasithuthuzela. (2 Korinte 1:3) Khawufunde ngezona ndlela asithuthuzela ngazo.
IBhayibhile. “Zonke izinto ezabhalwa kwixesha langaphambili zabhalelwa ukuyalela thina, ukuze ngonyamezelo lwethu nangentuthuzelo yeZibhalo sibe nethemba.”—Roma 15:4.
Umoya Oyingcwele KaThixo. Kungekudala emva kokuba uYesu efile, ibandla lamaKristu laba seluxolweni. Kwakutheni? “Lalihamba ekoyikeni uYehova nakwintuthuzelo yomoya oyingcwele.” (IZenzo 9:31) Umoya oyingcwele osetyenziswa nguThixo unamandla. UThixo usebenzisa wona ukuze athuthuzele bonke abantu nakweyiphi na ingxaki abanayo.
Umthandazo. IBhayibhile ithi: “Musani ukuxhalela nantoni na.” Endaweni yoko, “ezintweni zonke zaziseni izibongozo zenu kuThixo; yaye uxolo lukaThixo olungaphaya kokuqonda luya kuzilinda iintliziyo zenu namandla enu engqondo.”—Filipi 4:6, 7.
Namanye AmaKristu anokusithuthuzela ngamaxesha anzima. Umpostile uPawulos uthi ‘womelezwa’ ngamaKristu awayekhonza nawo xa ‘wayeswele futhi ebandezelekile.’—Kolose 4:11; 1 Tesalonika 3:7.
Kodwa kusenokwenzeka ukuba uyazibuza, ngaba kwenzeka nyhani oku? Makhe sive indlela uThixo aye wabathuthuzela ngayo abantu ekuthethwe ngabo kwinqaku lokuqala. Njengabo, uya kufumanisa ukuba uThixo usasigcinile isithembiso sakhe esithi: “Njengonyana ohlala ethuthuzelwa ngunina, ngokunjalo nam ndiya kuhlala ndinithuthuzela.”—Isaya 66:13.
^ isiqe. 3 IBhayibhile ithi igama likaThixo nguYehova.


text:
Ukondla Abaninzi Ngezandla Zabambalwa
“Akuba eziqhekezile izonka, [uYesu] wazabela abafundi, abafundi bona bazabela izihlwele.”
1-3. Chaza indlela uYesu awasondla ngayo isihlwele esikhulu esasingqendeve kufuphi neBhethesayida. (Bona umfanekiso osekuqaleni.)
KHAWUBE nalo mfanekiso. (Funda uMateyu 14:
2 Esakubona ezo zihlwele, uYesu uyazisizela, aze ke aphilise abagulayo abafundise izinto ezininzi ngoBukumkani bukaThixo. Kuthi kwakuhlwa, abafundi bacele uYesu ukuba andulule izihlwele ukuze zikwazi ukuya kwiidolophana ezikufuphi zize zizithengele ukutya. Esabela uYesu uthi kubo: “Zinikeni nina into yokudla.” Amazwi akhe amele abamangalise, kuba ukutya abanako kuncinane gqitha
3 Ezisizela, uYesu wenza ummangaliso
4. (a) Luluphi olona hlobo lokutya wayeluxhalabele ngakumbi uYesu, yaye ngoba? (b) Yintoni esiza kuxubusha ngayo kweli nqaku nelilandelayo?
4 Eyona nto wayeyixhalabele nangakumbi uYesu kukondla abalandeli bakhe ngokutya kokomoya. Wayesazi ukuba ukutya kokomoya, inyaniso efumaneka kwiLizwi likaThixo kukhokelela kubomi obungunaphakade. (Yoh. 6:
UYESU UKHETHA ABAMBALWA
5, 6. (a) Sisiphi isigqibo esibalulekileyo uYesu awasenzayo eqinisekisa ukuba abalandeli bakhe bayondliwa ngokomoya nasemva kokuba efile? (b) Yintoni awayenzayo uYesu ukuxhobisa abapostile bakhe ukuze bakwazi ukusingatha iimbopheleleko emva kokufa kwakhe?
5 Intloko-ntsapho enenkathalo iyawenza amalungiselelo okunyamekela intsapho yayo xa inokufa. Ngokufanayo ke, noYesu
6 Emva kokuthandaza ubusuku bonke, uYesu ubizela kuye abafundi bakhe aze unyule phakathi kwabo abapostile abayi-12. (Luka 6:
7. UYesu wayithi thsuphe njani eyona nto yayiza kwenziwa ngabapostile bakhe?
7 Babeza kudlala yiphi indima abapostile? Njengoko kwakusondela iPentekoste ka-33, kwaye kwacaca ukuba ngabapostile abaza kuthatha ‘isigxina sobuveleli.’ (IZe. 1:
UKONDLA ABANINZI UKUSUSELA NGEPENTEKOSTE
8. Abo babesandul’ ukuguquka ngePentekoste babonisa njani ukuba balazi kakuhle ijelo elalisetyenziswa nguKristu?
8 Ukususela ngePentekoste ka-33, uKristu ovusiweyo wasebenzisa abapostile bakhe njengejelo lokondla bonke abafundi bakhe abathanjisiweyo. (Funda iZenzo 2:
9. Abapostile babonisa njani ukuba banikel’ ingqalelo ngokupheleleyo kwimbopheleleko ababenayo yokondla izimvu zikaKristu?
9 Abapostile banikel’ ingqalelo ngokupheleleyo kwimbopheleleko ababenayo yokondla izimvu zikaKristu. Ngokomzekelo, phawula indlela abawusingatha ngayo umbandela ontununtunu owavelayo nowawunokuliqhekeza elo bandla lalisandul’ ukusekwa. Okubangel’ umdla kukuba, loo mbandela wawubandakanya ukutya
10. UKristu wabasebenzisa njani abapostile namadoda amakhulu eYerusalem?
10 Ngo-49, abapostile ababesaphila babesele bencediswa ngabanye abadala abafanelekayo. (Funda iZenzo 15:
11, 12. (a) Yintoni ebonisa ukuba uYehova walisikelela ilungiselelo elalisetyenziswa nguNyana wakhe ukondla amabandla enkulungwane yokuqala? (b) Yiyiphi indlela elaliqondakala lula ngayo ijelo elalisetyenziswa nguKristu ukondla izimvu zakhe ngokomoya?
11 Ngaba uYehova walisebenzisa elo lungiselelo lalisetyenziswa nguNyana wakhe ukondla amabandla enkulungwane yokuqala? Kunjalo kanye! Siqinisekiswa yintoni? Incwadi yeZenzo isixelela oku: “Ke kaloku njengoko babehamba betyhutyha izixeko babeye banikele kwabo balapho imimiselo ukuba bayigcine leyo kwakugqitywe kuyo ngabapostile namadoda amakhulu awayeseYerusalem. Ngoko ke, eneneni, amabandla aqhubeka eqiniswa elukholweni yaye esanda ngenani imihla ngemihla.” (IZe. 16:
12 Ukuza kuthi ga ngoku siye sabona ukuba uYesu wasebenzisa indlela ethile ukondla abalandeli bakhe: Wondla abaninzi ngezandla zabambalwa. Ijelo awayelisebenzisa ukondla izimvu zakhe ngokomoya laliqondakala lula. Ngapha koko, abapostile
XA KWAKUGQUGQISE UKHULA, INGQOLOWA IMBALWA
13, 14. (a) Sisiphi isilumkiso esenziwa nguYesu ngokuphathelele uhlaselo, ibe azaliseka nini amazwi akhe? (b) Ziziphi iindlela ezimbini elaliza kuhlaselwa ngazo ibandla? (Funda umbhalo osemazantsi.)
13 UYesu wachaza ukuba ibandla lamaKristu laliza kuhlaselwa. Khumbula ukuba, kwisiprofeto somzekeliso wakhe wengqolowa nokhula, uYesu walumkisa ngelithi kuloo ntsimi yayisandul’ ukutyalwa ingqolowa (amaKristu athanjisiweyo) kwakuza kuhlwayelwa ukhula (oosinga maKristu). Wathi, la maqela omabini ayeza kuyekwa akhule kunye
14 Uwexuko lwaqalisa ukuvela kwangenkulungwane yokuqala, kodwa ingxaki yayisengabapostile abathembekileyo bakaYesu ‘ababesisithintelo,’ ekonakalisweni kwebandla nakwiimfundiso zobuxoki. (2 Tes. 2:
NGEXESHA LOKUVUNA
—NGUBANI OWAYEZA KONDLA
15, 16. Ziziphi iziqhamo olwaba nazo ufundisiso lweZibhalo olwenziwa ngaBafundi BeBhayibhile, ibe nguwuphi umbuzo ophakamayo?
15 Njengokuba kwakusondela isiphelo sexesha lokukhula, abantu baya besiba nomdla ngakumbi kwinyaniso yeBhayibhile. Khumbula ukuba ngee-1870, kukho iqela elincinane labo babefuna inyaniso elaye lahlanganisana laza laseka iklasi zokufunda iBhayibhile ngokwahlukileyo kukhula
16 Ukufundisisa ngokuzimisela kwaBafundi BeBhayibhile kweza neziqhamo ezihle. Babhenca iimfundiso zobuxoki basasaza inyaniso yeBhayibhile, kwelimiweyo liphela. Umsebenzi wabo wanceda abaninzi uqinisekisa abo babelambile yaye benxanelwe inyaniso kaThixo. Ngoko ke, umbuzo obangel’ umdla ngulo: Ngaba aBafundi BeBhayibhile kwiminyaka engaphambi ko-1914 babelijelo elimiselweyo ukuze lisetyenziswe nguKristu ukondla izimvu zakhe? Nakanye. Babesekwixesha lokukhula, labe ilungiselelo lokuba kubekho ijelo lokondla ngokomoya lisaqalisa ukwakheka. Lalingekafiki ixesha lokuba ukhula loosinga maKristu lwahlulwe kwingqolowa engamaKristu okwenene.
17. Ziziphi izinto ezibalulekileyo ezaqalisa ukutyhileka ngo-1914?
17 Njengokuba siye seva kwinqaku elandulela eli, ixesha lokuvuna laqalisa ngo-1914. Ngaloo nyaka, ziliqela izinto ezibalulekileyo ezaqala ukutyhileka. UYesu wabekwa etroneni wanguKumkani ngoxa kuqalisa imihla yokugqibela. (ISityhi. 11:
18. Yintoni awathi wayeza kuyimisela uYesu, ibe nguwuphi umbuzo obalulekileyo owaphakamayo njengoko kuqhubeka imihla yokugqibela?
18 Kwisiprofeto sakhe esiphathelele ixesha lesiphelo, uYesu wachaza ukuba wayeza kumisela ijelo ukuze linikele ‘ukutya kokomoya ngexesha elifanelekileyo.’ (Mat. 24:
Isiqendu 3: Kamva, xa uYesu wondla ngokungummangaliso i-4 000 yamadoda, ngaphandle kwabafazi nabantwana, waphinda wakunika ‘abafundi ukutya, baza bona bakunika izihlwele.’
Isiqendu 7: Ngexesha likaPetros, onke “amatakane ezimvu” awayeza kondliwa ayenethemba lokuphila ezulwini.
Isiqendu 8: Isibakala sokuba amaKristu asandul’ ukuguquka ‘aqhubeka ezinikela emfundisweni yabapostile’ sibonisa ukuba abo bapostile babesoloko bewafundisa. Enye yezo mfundiso zabapostile yabhalwa ngokusisigxina kwiincwadi eziphefumlelweyo eziyinxalenye yeZibhalo ZamaKristu ZesiGrike namhlanje.
Isiqendu 12: Ngoxa bekho nabanye abangengobapostile abaye bafumana izipho ezimangalisayo zomoya oyingcwele, kuyabonakala ukuba kwiimeko ezininzi izipho zomoya zazidluliselwa kwabanye kusetyenziswa ngqo abapostile okanye xa kukho umpostile.
Isiqendu 13: Amazwi ompostile uPawulos akwiZenzo 20:
Isiqendu 17: Funda inqaku elikule nkupho elithi, “Khangelani! Ndinani Yonke Imihla,” kwiphepha 11, isiqendu 6.


text:
Njengoko izigidi zabantu boMzansi-Afrika uphela bezilungiselela ukubukela iMiners Shot Down ku-etv, eziveki zilandelayo ziyakusibonisa ukuba abahlolokazi baseMarikana bayakukwazi na ukondla iintsapho zabo ukuya phambili. Ekupheleni kukaJanyuwari, uRhulumente uzakuqala ingxoxo ngokubuyekezwa kweentsapho nabasebenzi mgodini. Njengoko kwafumaniseka ukuba ngamapolisa abulala abasebenzi mgodini, uMongameli Zuma sele ecacisile ukuba uhambisana "nembuyekezo ekhawulezileyo kwabo bafake izicelo ezinyanisekileyo" [1]. Kodwa emva kweminyaka emithathu belindile, iintsapho zabo babulawayo kwakunye nabasebenzi mgodini abasindayo abakayazi ukuba bayakubuyekezwa nini okanye malini.
Kweziveki zilandelayo iinkokheli zethu masizazise ukuba thina bantu sima neentsapho ezonzakaliswa yile ntlekele. Sibambene singanyanzelisa uRhulumente ukuba akhawulezise alungiselele izicelo ezifakwe ziintsapho kunye nabasebenzi mgodini kungekathathwa izinyathelo zomthetho. Siphinda sinyanzelise ukuba inkampani ka Lonmin ibuyise zonke izimali zerhafu ezinyebelezise kumazwe angaphandle khon'ukuze kubuyekezwe iintsapho nabasebenzi mgodini nangenxa yenxaxheba yayo ekuxhatshazweni kwabasebenzi nasekuphembeleleni le ntlekele yenzekayo.
Ngonyaka ophelileyo, amalungu e-amandla .mobi akhankhasela ukuba uMongameli Zuma akhuphe ingxelo yaseMarikana khon'ukuze amagqwetha kwakunye namalungu eentsapho zabo babulawayo eMarikana, babenexesha elaneleyo lokulungiselela ukufaka izicelo zembuyekezo. Ngoku, lixesha lokuba sinike inkxaso kubahlolokazi neentsapho zabo babulawayo kunye nabasebenzi mgodini abamizimba imanxeba-nxeba zimbumbulu emva kwale ntlekele yasemarikana ukuba bafumane imbuyekezo.
Amaxhoba amaninzi axhatshazwa ngamapolisa namalungelo alamaxhoba anyhashwayo ngexesha le apartheid, afa elinde imali yembuyekezo kwakunye nokulungiswa kwesimo, abaninzi basalindile.
Asizukuncama, kude kubekho imbuyekezo ngobundlobongela obenziwayo ebantwini abamnyama.
Mongameli Zuma noMphathiswa wamaPolisa uMnu. Nhleko
Thina ababhalwe ngezantsana, siza kuwe sicela ukuba kulungiselelwe isicelo esifakiweyo sembuyekezo yama-326 yabo bebexhomekeke kwabo baswelekayo, ngokondliwa, abangasenayo indlela yokuzisa ezibhedlela, nokuphatheka kakubi emphefumlweni. Njengokuba sekutshiwo kwisicelo esifakiweyo, "ukuziphatha kwamapolisa bekuchasene nomthetho, nemimiselo kwakunye nemiyalelo eyanikwayo ngomhla wama-16 Agasti. Ukuziphatha kwamapolisa kwakungalunganga kwaye kungenankathalo. Ukuba bekungeko kuziphata kakubi nokungabi nankhathalo kwamapolisa, intlekele yesibini eyenzekayo ngeyingazange yenzeka nabo baswelekayo ngebangazange basweleke" itsho ingxelo ngokwamaphepha afakwe ku Mnu. Nhleko asuka kwi- Socio Economic Rights (SERI) kwakunye neWits Law Clinic [2]. Siphinde sixhase isimemelelo sokubuyekezwa kwabasebenzi mgodini [3].
Brian Beamish obekekileyo(uSihlalo we Lonmin)
Udiziwe ngokunyebelezisa izimali ukuya eBermuda khona ukuze ungabhatali irhafu, ungafezekisi izithembiso zakho ze-mining charter kwaye ungabuyekezi iintsapho zabasebenzi nabasebenzi- thutyana ababulawelwa umrholo ongcono emveni kokuba ngcikiva iiminyaka. Sinyanzelisa ukuba ujonge zonke izicelo ezifakiweyo kwaye ubuyekeze njengokuba kunyanzeliswa,ngephanyazo!
[1] Zuma fast-tracks compensation for Marikana families RDM News Wire 29 September 2015
[2] Marikana families to Nhleko: #PayUsTheMoney, Greg Nicolson for the Daily Maverick. 14 August 2015.
[3] Why Marikana workers want R1 billion in compensation. Athandiwe Saba for City Press 29 November 2015.


text:
Uluhlu phantse yonke CS:kwiziza ukungcakaza GO. CoinFlip, roulette, Slots, 1vs1, Jackpot, Idayisi Games nabanye abaninzi. Coins Simahla, Iikhowudi ibhonasi ikli-. Zama luck yakho!
eyona ndawo CSGO ukungcakaza win ulusu ivideo
CSGOROLL roulette | idayisi | MBA- – IBHONASI Promo IKHOWUDI
CS:GO www.nxu isiza apho unokufaka Counter-Strike: Global ekhubekisayo zamahlengezi sisananelo iingqekembe kwiwebhusayithi. Uyakwazi bhejele umdlalo wethu idayisi ezo ngqekembe ndirhoxise ndibabuyisele neemfele ngalo naliphi na ixesha ofuna. Le ngqekembe xabiseka ehlabathini.
Dicing mtsha kakhulu CS:kwimarike GO, eneneni kuyingcamango ukuba ekuqaleni ababevele umdlalo Runescape apho abantu wadlala 60×2 dicing, lo mdlalo ukususela sazivelela babonakala ngokuyintloko kwiiwebhusayithi ezifana PrimeDice for Bitcoin nezinye websites yokungcakaza Runescape. Ubuxhakaxhaka umdlalo ukususela phambili ukusuka kumaxesha Runescape ezifundisa zendodla ukuya x9500 nezokudlala qhinga automated ekukhuthazeni umba midlalo iyenza ibe esihogweni akufiki okuninzi.
www.csgoroll.com/roulette
ikhowudi:CSGO-BETTING
SkinUP.gg – FREE IKHOWUDI IBONUS!
Ndonwaba nabahlobo uze uphumelele Izintsu ngexesha elinye!
skinup.gg/
ikhowudi: CSGO-BETTING
ESPORTSPLUS.ME – Zezimvu Coin Flip | idayisi | ikreyiti imfihlelo
kukhuphisana Sports – Win CSGO iintsuba, Dota 2 izinto kunye nezinye amabhaso eyoyikekayo
Sebenzisa ikhowudi
"CSGObetClick"
ukufumana ngoko nangoko 500 Iikhredithi leyo onokuyisebenzisa ukuze bet ukuba CSGO owuthandayo / Dota2 Teams!
esportsplus.me/
CSGOFAST – roulette | JACKPOT | lacela GAME | 1VS1 | Ikli- IBHONASI IKHOWUDI | kUmthemba
Inkonzo apho CS:abadlali GO ungazama luck yabo ukufumana nezintsu eyoyikekayo! idipozithi nje iintsuba yakho Raffle, abe kuwina yaye ayitshayele ibhodi!
csgofast.com
Ikli- IBHONASI IKHOWUDI:
1K2JO7
Society.GG – roulette | CoinFlip | MBA- | JACKPOT | MiniGames – amanqaku ezamahala IKHOWUDI
Eyona kuphela CS:HAMBA iqonga ukubheja kunye imidlalo eyodwa & kuluntu obalaseleyo.
society.gg
ikhowudi:CSGO-BETTING
DrakeWing – ROUTETTE | MBA- | IBHONASI FREE eliya Code
CSGOWing na phakathi iisayithi games CSGO midlalo ifumaneke kuluntu. Iqonga CSGO midlalo eziphuhlileyo.
Sebenzisa ikhowudi:
"CSGOBET"
www.drakewing.com
SkinsProject.pl | Ikli- IBHONASI IKHOWUDI | 500 iinkozo = 0,50$ | kUmthemba
Ikli- IBHONASI IKHOWUDI:
CSGO-BETTING
CSGOCASINO roulette / MBA- | Ikli- IBHONASI IKHOWUDI | 500 khredithi SIMAHLA | kUmthemba
Le site wadalwa ukukunika ithuba ukudlala neemfele zakho. Ngokuguqula zamahlengezi bakho iikhredithi uyakwazi ukonwabela imidlalo kunye ndise abanye nemivuzo intle.
csgocasino.net/
ikhowudi:CSGO-BETTING
CSGOEMPIRE roulette | IINGONGOMA SIMAHLA (1$) | Ikli- IBHONASI IKHOWUDI | kUmthemba
CSGOEmpire yi CS:GO ulusu iqonga udlala unika indlela ekhawulezayo nelula ukuphumelela CS:GO iintsuba.
Le sayithi isebenza kunye currency eyaziwa ngokuba “iikhredithi”. Unokufaka ngokulula ndirhoxise zezintsu khredithi enokusetyenziselwa yokudlala.
csgoempire.com
Ikli- IBHONASI IKHOWUDI:
cspromo
CSGOCoinflip – idayisi | roulette | | 1VS1 | CoinFlip | JACKPOT – kUmthemba
CSGOCoinflip yi CS:GO (Abavali bangaphambili: Global ekhubekisayo) website ukungcakaza ukuba engumqhubi iintlobo lwamaqonga ukungcakaza ezahlukeneyo ngokobude ukusuka Blackjack, idayisi, Jackpots, kunye nokuninzi!
www.csgocoinflip.com/
Ikli- IBHONASI IKHOWUDI:
ikli-
CSGOCircle – roulette | FREE IKHOWUDI IBONUS | kUmthemba
CSGOCircle yindlela entsha umdla ukungcakaza CS wakho:GO iintsuba. website yethu isebenzisa roulette
inkqubo yokubheja esekelwe, kunye andiqondi efanayo IXESHA NGAMNYE, kungakhathaliseki ukuba kangakanani ndiyafunga!csgocircle.com/
Ikli- IBHONASI IKHOWUDI:
CSBE
CSGOGem – roulette | FREE IKHOWUDI IBONUS | kUmthemba
CSGOGem sisiza apho unokufaka Counter-Strike: Global ekhubekisayo zamahlengezi sisananelo iingqekembe kwiwebhusayithi.
Unako bhejele nabo imali phezu roulette yethu ndirhoxise bawabuyisele zamahlengezi ngalo naliphi na ixesha ofuna!
csgogem.com/
Ikli- IBHONASI IKHOWUDI:
CSBE
CSGOLABZ | EPHAKAMILEYO / MDLALO Ophantsi | IINGONGOMA SIMAHLA | Ikli- IBHONASI IKHOWUDI | kUmthemba
csgolabz.com
CSGOLABZ i-website apho abadlali idipozithi Counter-Strike: iintsuba Global ekhubekisayo ukudlala imidlalo ngokuchasene eachother ubufumane zamahlengezi ngaphezulu.
Ikli- IBHONASI IKHOWUDI:
CSBE
CSGOMAX.NET | ROULLETE | IINGONGOMA SIMAHLA | Ikli- IBHONASI IKHOWUDI | kUmthemba
bets.gg/
Wamkelekile kwi CSGOMAX.NET, An Website Online Gamble ngenxa CounterStrike: Global ekhubekisayo. Phinda zezimvu zakho CSGO ngenxa yokungcakaza
Ikli- IBHONASI IKHOWUDI:
CSBE
CSGOatse roulette | MBA- | Blackjack | TIBIAN idayisi | JACKPOT | BASERASHIYA CoinFlip | Ikli- IBHONASI IKHOWUDI | 500 iinkozo = 0,50$ | kUmthemba
CSGOatse – A Skin Enterprise ezichulumancisayo. Jackpot, Blackjack, roulette kunye tibian idayisi!
uhlobo “/ref BETSPECIAL” kwi chat ngeengqekembe ivideo!
CS:GO Emnye roulette / MBA- | Ikli- IBHONASI IKHOWUDI | 100 khredithi SIMAHLA | kUmthemba
CS:GO Emnye isiza apho unokufaka Counter-Strike: Global ekhubekisayo zamahlengezi sisananelo iingqekembe kwiwebhusayithi.
Unako bhejele nabo imali phezu umdlalo wethu kokuwa okanye roulette nokurhoxisa bawabuyisele zamahlengezi ngalo naliphi na ixesha ofuna!
csgotrinity.com/
ikhowudi:CSBE
Bets.GG – idayisi | CoinFlip | Tshatisa ukubheja iingongoma Ezamahala (0,50$) UMGAQO + KUVUZWA YOSUKU
BETS.gg liqonga ukubheja ophezulu Dice, CoinFlip kunye Tshatisa nokubheja yenzela lula ukuba abadlali ukwandisa ixabiso lazo uluhlu amancinane
bets.gg/
ikhowudi:CSBE
CHALLENGESKINS | CoinFlip | IINGONGOMA SIMAHLA | Ikli- IBHONASI IKHOWUDI | kUmthemba
site yethu isekelwe ingqiqo iqonga apho kuya kubunjwa imidlalo ezininzi apho inxaxheba xa zikhoyo ezo iintsuba abengezelayo entle.
Kuba ngoku ChallengeSkins wil ukubonelela enye kuphela kodwa game kuhle ebizwa “CHALLENGECOIN”. Umdlalo isekelwe phezu flip-ingqekembe (uya kukwazi ukukhetha ingqekembe eluhlaza okanye ebomvu), enyanisweni 1 vs 1 umdlalo kunye 50% amathuba ngokuphumelela !
challengeskins.com/
Ikli- IBHONASI IKHOWUDI:
csgobet
CSGO500 Blackjack – 1000 amanqaku = 1$ IKHOWUDI SIMAHLA! + 100PT imihla
CSGO 500 na ivili website Fortune. iintsuba idipozithi and Win enkulu!
Umgangatho phezulu zidlala ivili! Fumana umvuzo kakhulu imihla njengoko inqanaba phezulu!
csgo500.com/
Ikli- IBHONASI IKHOWUDI:
CSGO-BETTING
Gamdom – MBA- | Ikli- IBHONASI LINK| kUmthemba
Gamdom inika umdlalo isimbo Bust kwaye ivumela abasebenzisi anandise CS wabo:GO iintsuba! Sizama ukubonelela abadlali bethu kunye namava eyona midlalo kwaye eqhubeka ukuphucula site olusekelwe kwizimvo yenu.
gamdom.com/
CSGOBRAWL roulette / JACKPOT | Ikli- IBHONASI IKHOWUDI | | kUmthemba
Phinda izinto zakho CSGOBRAWL.COM
Ikli- IBHONASI IKHOWUDI:
CSBE
CSGOWhell | idayisi | WHELL MDLALO – IBHONASI Promo IKHOWUDI
nezintsu ezamahala! giveaways New! Dibanisa eyona nzuzo abadlali beqela!
www.csgowheel.com/
ikhowudi:CSGO-BETTING
CSGO.BEST | roulette | Ikli- IBHONASI IKHOWUDI | kUmthemba
CS:GO Blackjack, Bet dee CS:GO iintsuba!
csgo.best
Ikli- IBHONASI IKHOWUDI:
CSBE
CSGOBig – ROUTETTE | JACKPOT | Raffle | BHOKISI imfihlelo | RPS | IBHONASI FREE eliya Code
CSGOBIG na phakathi iisayithi games CSGO midlalo ifumaneke kuluntu. Iqonga CSGO midlalo eziphuhlileyo.
Sebenzisa ikhowudi:
"BET"
CSGOTitan roulette | MBA- | Ikli- IBHONASI IKHOWUDI | kUmthemba
CS:GO-Titan Blackjack, isithonga. Bet dee CS:GO iintsuba!
Ikli- IBHONASI IKHOWUDI:
CSBE
CSGOMiami – idayisi | roulette | Ikli- IBHONASI IKHOWUDI | kUmthemba
CSGOMiami.com :: Premium CS:GO amava
csgomiami.com
Ikli- IBHONASI IKHOWUDI:
CSGO-BETTING
csgo umnikelo – idayisi | MBA- | roulette | Ikli- IBHONASI IKHOWUDI | kUmthemba
Izipho yindlela ezintsha ukungcakaza CS wakho:GO iintsuba. Uyakwazi nitshintshiselane zezimvu zakho izithsaba kwaye babheje ezi neengqukuva ezibe ezahlukeneyo imidlalo zikarhulu-. Nokuba ukhetha nengozi ephantsi, indlela esezantsi umvuzo, okanye kanye umngcipheko imali encinane ithuba amancinci lokuphumelela Iintlawulo enkulu, sinikezela ezininzi ezahlukeneyo imidlalo lula ukuba wonke umntu. Siyazingca kuba website lokuqala ukulungiselela zonke iintlobo zokungcakaza.
skinkings.com
Ikli- IBHONASI IKHOWUDI:
CSGO-BETTING
CSGOBOUNTY – iqhagamshela | idayisi | MBA- | roulette | Ikli- IBHONASI IKHOWUDI | kUmthemba
CSGOBounty yindlela ezintsha ukungcakaza CS wakho:GO iintsuba. Uyakwazi nitshintshiselane zezimvu zakho ezinkozo babheje ezi imali phezu ezahlukeneyo imidlalo zikarhulu-. Nokuba ukhetha nengozi ephantsi, indlela esezantsi umvuzo, okanye kanye umngcipheko imali encinane ithuba amancinci lokuphumelela Iintlawulo enkulu, sinikezela ezininzi ezahlukeneyo imidlalo lula ukuba wonke umntu. Siyazingca kuba website lokuqala ukulungiselela zonke iintlobo zokungcakaza.
csgobounty.com/
Ikli- IBHONASI IKHOWUDI:
CSBE
CSGOHYPE – roulette | JACKPOT | MBA- | CoinFlip | Ikli- IBHONASI IKHOWUDI | kUmthemba
Eyona phambili CS:site ukubheja GO. Jackpot, CoinFlip, roulette nangaphezulu! Sele ulungele?
csgohype.com
Ikli- IBHONASI IKHOWUDI:
CSGO-BETTING
CS:GO World roulette | idayisi | MBA- | Ikli- IBHONASI IKHOWUDI | kUmthemba
CSGOWorld yindlela ezintsha ukungcakaza CS wakho:GO iintsuba. Uyakwazi nitshintshiselane zezimvu zakho ezinkozo babheje ezi imali phezu ezahlukeneyo imidlalo zikarhulu-. Nokuba ukhetha nengozi ephantsi, indlela esezantsi umvuzo, okanye kanye umngcipheko imali encinane ithuba amancinci lokuphumelela Iintlawulo enkulu, sinikezela ezininzi ezahlukeneyo imidlalo lula ukuba wonke umntu. Siyazingca kuba website lokuqala ukulungiselela zonke iintlobo zokungcakaza.
Ikli- IBHONASI IKHOWUDI:
CSBE
GitCoin.GG BTC kwetephu
Yamkela free BTC / CSGO iintsuba ngokunqakraza iqhosha ngalinye 5 imizuzu, ukwenza iisaveyi elula no kuvula 20% ibhonasi xa ubukele.
Ungachitha Iingongoma Bitskins!
CSGOARENA – roulette | Blackjack | CoinFlip | Ikli- IBHONASI LINK| kUmthemba
CSGOArena.com – CoinFlip, roulette, Blackjack ungenza bet kunye namaxolo usebenzisa uluhlu okanye ukusetyenziswa iinkozo zethu yenyani exchaning neentsuba zakho.
www.csgoarena.com
CsgoStrong – roulette – amanqaku ezamahala IKHOWUDI
Eyona Blackjack website olona phambili! Hamba nathi!
www.csgostrong.com
ikhowudi:86903
CSGOLoto roulette | CoinFlip | Blackjack | Ikli- IBHONASI IKHOWUDI | 500 iinkozo = 0,50$ | kUmthemba
CSGOLoto le gauranteed, le eyodwa yeyona CSGO ungcakazo website minigame, apho unokoyisa ezintsubeni ezintsha ngokudlala ingqekembe flip, kabini ,ngokungcakaza (iyeza kungekudala)
Akukho dipozithi nead lokusirhoxisa, kodwa ke kufuneka 25000 ozithembileyo zizonke kwisiza
Wakuba afake izikhumba zoncedo robot wethu, uya kunikwa iikhredithi elingana nexabiso ulusu udipozithe.
ikhowudi:CSBE
CSGOSpeed | Blackjack | Tshatisa nokubheja | Slots| Scratchcards – FREE IKHOWUDI IBONUS!
iqonga Ukungcakaza usebenzisa CS:GO izinto. imidlalo ezininzi & kwihlabathi giveaways ngokubanzi. Win enkulu namhlanje!
csgospeed.com/
ikhowudi:FE241FA12F
CSGOFireWheel | roulette | ivili GAME | Ikli- IBHONASI IKHOWUDI | kUmthemba
CSGOFIREWHEEL – ukunika amaphupha akho amathuba!
csgofirewheel.com
Ikli- IBHONASI IKHOWUDI:
CSBE
CSGOBLACKJACK roulette | TAILS INTLOKO | Blackjack | IBHONASI IKHOWUDI LINK | kUmthemba
CSGOBlackjack.com Blitz indlela elula ukudlala Blackjack kunye CS:GO iintsuba. Abadlali ngokulula mayifake izikhumba zazo, kwaye uqale ukudlala ngaphantsi kwemizuzu embalwa.
csgoblackjack.com/
FPSBigWin Blackjack & Jackpot – amanqaku ivideo
Wamkelekile kwi CSGOBigWin.com, An Website Online Gamble ngenxa CounterStrike: Global ekhubekisayo. Phinda zezimvu zakho CSGO ngenxa yokungcakaza.
fpsbigwin.net/roulette
UMYALELO chat iingongoma SIMAHLA:
/ref 0BC9DB
OLIMPUS | | IINGONGOMA SIMAHLA | Ikli- IBHONASI LINK | kUmthemba
Baqikelele ukuba kuya kuba nqolobi okanye Counter-nqolobi ukwenza frags ezininzi ngexesha elilandelayo 20 semizuzwana Steam ubudlelwane yokhuphiswano.
olimp.us/
CSGOSwapper – roulette | RPS | JACKPOT – IINGONGOMA ezamahala bonus ikhonkco
Iwebhusayithi ukungcakaza apho abadlali ilubeke CS:GO iintsuba njengoko bet. Khangela ukuba imini yakho lucky!
csgoSwapper.com
CSGOMassive ROULLETE | JACKPOT | Mines | Ikli- IBHONASI IKHOWUDI | kUmthemba
csgomassive.com
Ikli- IBHONASI IKHOWUDI:
XRJ1GY
CSGOBOSS | roulette | JACKPOT | IMFAZWE GAME| coin Flip – FREE IKHOWUDI IBONUS!
Enye kumaqonga CSGO nokubheja eziphuhlileyo macala!
csgoboss.com
ikhowudi:CSGO-BETTING
CSGOCrash | idayisi – IBHONASI Promo IKHOWUDI
Beka kungcakazo. Bukela ukunyuka lingabali ukusuka 1x phezulu!
Bhatala naliphi ixesha ukuba ukubheja kwakho liphindaphindwe ukuba lingabali.
Kodwa qaphela kuba Lomdlalo ziwele nangaliphi na ixesha, kwaye uza kufumana nto!
www.csgocrash.com
ikhowudi:DEL-43031
CSGOHercus – ukudubula GAME | Ikli- IBHONASI IKHOWUDI | kUmthemba
CSGOHercus na entshotsholozi esekelwe CS:obuNgwevu website GO. Amaqokobhe enathi – uyakwazi phinda ixabiso zamahlengezi akho ukuya 100 yi beting zezimvu zakho. Umngcipheko kakhulu uthatha, ithuba ephakamileyo ukuphulukana. Kukho nje zaso ezimbalwa ukwenza umdlalo ezinomdla kakhulu.
csgohercus.com/
Ikli- IBHONASI IKHOWUDI:
CSGO-BETTING
CSGOPOLYGON | roulette | CoinFlip | FANISA WEZEMIDYARHO | Ikli- IBHONASI IKHOWUDI | kUmthemba
Thina u CS:GO item site Ukungcakaza esekelwe. Injongo yethu kukuba sibe enye indawo ngolu hlobo. gametype yethu iphambili njengoko ngoku “roulette”.
csgopolygon.com/
Ikli- IBHONASI IKHOWUDI:
CSGOGAMBLING
CSGOPULL – roulette GAME | CoinFlip | JACKPOT | Ikli- IBHONASI IKHOWUDI | kUmthemba
csgopull.com/
Ikli- IBHONASI IKHOWUDI:
CSPECIAL
CSGOLIVE Casino – roulette | EPhakamileyo Game Lower | Blackjack | CoinFlip | JACKPOT – kUmthemba
Dlala Blackjack kunye Blackjack kunye namaxolo yakho www.csgolivecasino.com Fumana iingqekembe ivideo ngeyona iintsuba CSGO ukubheja website uluhlu.
csgolivecasino.com
Ikli- IBHONASI IKHOWUDI:
CSGO-BETTING
CSGOFREE – roulette GAME | CoinFlip | JACKPOT | Ikli- IBHONASI IKHOWUDI | kUmthemba
csgofree.gg
Ikli- IBHONASI IKHOWUDI:
CSGO-BETTING
CSGOBET - ULUHLU BIG WONKE EWEBHU BEST WEZEMIDYARHO CSGO


text:
Ibali 91: UYesu Ufundisa Entabeni
NGUYESU lo uhleli apha. Ufundisa bonke aba bantu entabeni yaseGalili. Aba bahleli kufutshane naye ngabafundi bakhe. Unyule i-12 labo ukuba babe ngabapostile. Abapostile ngabafundi bakaYesu abakhethekileyo. Uyawazi na amagama abo?
Kukho uSimon Petros nomntakwabo uAndreya. Kuze kubekho uYakobi noYohane ongumntakwabo. Omnye umpostile naye kuthiwa nguYakobi, yaye omnye kuthiwa nguSimon. Abapostile ababini kuthiwa ngooYuda. Omnye nguYuda Sikariyoti, omnye uYuda kukwathiwa nguTadeyu. Kukho noFilipu kwanoNataniyeli (okwabizwa ngokuthi nguBhartolomeyu), kwanoMateyu noTomas.
Akuba ebuye kwelamaSamariya, uYesu waqalisa ukushumayela okokuqala: ‘Ubukumkani bamazulu busondele.’ Ngaba uyazi ukuba buyintoni obo bukumkani? Ngurhulumente kaThixo wokwenyaniso. UYesu ngukumkani walo rhulumente. Uya kulawula esezulwini aze azise uxolo emhlabeni. Wonke umhlaba uya kwenziwa iparadesi entle ngobukumkani bukaThixo.
Apha uYesu ufundisa abantu ngobukumkani. ‘Thandazani ngoko nina nenjenje,’ uyachaza. ‘Bawo wethu osemazulwini, malingcwaliswe igama lakho. Ubukumkani bakho mabufike. Ukuthanda kwakho makwenziwe emhlabeni, njengokuba kusenziwa ezulwini.’ Abantu abaninzi bathi lo ‘nguMthandazo weNkosi.’ Abanye bathi ‘nguBawo wethu osezulwini.’ Ngaba unokuwutsho wonke lo mthandazo?
Kwakhona uYesu ufundisa abantu indlela amabaphathane ngayo. ‘Abanye baphatheni ngendlela enifuna nabo baniphathe ngayo,’ utsho. Akuthandi na xa abanye bekuphatha ngobubele? Ngoko, uYesu uthi, simele sibaphathe ngobubele abanye abantu. Akuyi kuba yinto entle ngokumangalisayo na kumhlaba oyiparadesi xa wonke umntu eya kwenza oku?
Mateyu isahluko 5 kuse kwese-7; 10:1-4.
Imibuzo
- Kulo mfanekiso, uYesu ufundisa phi, yaye ngoobani abahleli ecaleni kwakhe?
- Ngoobani amagama abapostile abali-12?
- Buyintoni uBukumkani ashumayela ngabo uYesu?
- UYesu ubafundisa ukuba bathandazele ntoni abantu?
- Uthini uYesu ngendlela abamele baphathane ngayo abantu?
Imibuzo eyongezelelekileyo
- Funda uMateyu 5:1-12.
Sinokubonisa ngaziphi iindlela ukuba siyiphaphele intswelo yethu yokomoya? (Mat. 5:3; Roma 10:13-15; 1 Tim. 4:13, 15, 16)
- Funda uMateyu 5:21-26.
UMateyu 5:23, 24 usibethelela njani isibakala sokuba ulwalamano esinalo nabazalwana bethu luyaluchaphazela ulwalamano lwethu noYehova? (Mat. 6:14, 15; INdu. 133:1; Kol. 3:13; 1 Yoh. 4:20)
- Funda uMateyu 6:1-8.
Ziziphi ezinye iindlela zokuzenza amalungisa ezimele ziphetshwe ngamaKristu? (Luka 18:11, 12; 1 Kor. 4:6, 7; 2 Kor. 9:7)
- Funda uMateyu 6:25-34.
Usifundisa ntoni uYesu ngokuphathelele imfuneko yokuthembela kuYehova ukuze asinike izinto eziphathekayo? (Eks. 16:4; INdu. 37:25; Fil. 4:6)
- Funda uMateyu 7:1-11.
Umzekeliso ocacileyo ofumaneka kuMateyu 7:5 usifundisa ntoni? (IMize. 26:12; Roma 2:1; 14:10; Yak. 4:11, 12)
Funda Okungakumbi
UYesu Usifundisa Indlela—Yokonwaba Ebomini
Kukho abantu abaye basebenzisa amacebiso kaYesu awawathetha kwiNtshumayelo yaseNtabeni, kwaye baphila ubomi obunenjongo.


text:
I-Karate
I-Karate okanye i-karate-do (空手道 okanye 唐手道) ngumhlalo osebenzisa iinyawo nezandla, ekuzikuseleni kwimigila mikhuba. I Karate ukufundisa izinto ezindinzi; okokuqala ilungisa isimilo somntu sebesesimeni isilungileyo, ikwenza ukwazi ukuziphatha.
I-Karate ngumhlalo osebenzisa iinyawo nezandla, ekuzikuseleni kwimigila mikhuba. I-Karate ukufundisa izinto ezindinzi; okokuqala ilungisa isimilo somntu sebesesimeni isilungileyo, ikwenza ukwazi ukuziphatha, ukwazi ukulawula imizwa yakho, iphinde ikufundise ulwimi lesiJapan.
Ingumhlalo onomhla kakhulu ebantwini abatsha nakubantu abadala, kuba yenza umzibha wakho ubekhaphukhaphu.


text:
INQAKU ELINGUMXHOLO | NGABA ABAFILEYO BANGAPHILA KWAKHONA?
Ithemba Ngabafi—Yintoni Enokukwenza Uqiniseke Ngalo?
Ngaba bubudenge ukucinga ukuba abafi banokuphila kwakhona? Umpostile uPawulos wayengacingi njalo. Ephefumlelwe wabhala wathi: “Ukuba besithembele kuKristu kobu bomi kuphela, singabona bokusizelwa kubantu bonke. Noko ke, uKristu uvusiwe kwabafileyo, intlahlela kwabalele ekufeni.” (1 Korinte 15:19, 20) Yayikukuvuswa kukaYesu okwaqinisekisa uPawulos ukuba uvuko luza kubakho. * (IZenzo 17:31) Yiloo nto uPawulos wabiza uYesu njengentlahlela, kuba waba ngowokuqala ukuvuselwa kubomi obungenasiphelo. Ukuba uYesu waba ngowokuqala ukuvuswa, kucacile ukuba bakho nabanye abaza kuvuswa.
Nasi esinye isizathu sokuqiniseka ngethemba lovuko. UYehova nguThixo wenyaniso. ‘UThixo akanakuxoka.’ (Tito 1:2) UYehova zange waxoka, ibe akasoze axoke. Angasithembisa ngovuko ade asibonise nendlela aza kulwenza ngayo, kanti akazi kusenza eso sithembiso? Unotshe!
Kwakutheni ukuze uYehova enze ilungiselelo lovuko? Kungenxa yokuba esithanda. UYobhi wabuza: “Ukuba indoda eyomeleleyo iyafa ngaba inokuphila kwakhona? Uya kubiza, ndisabele. Uya kuwulangazelela umsebenzi wezandla zakho.” (Yobhi 14:14, 15) UYobhi wayeyisekile ukuba uBawo onothando wasezulwini wayekulangazelela ukumvusa. Ngaba utshintshile uThixo? “NdinguYehova, anditshintshanga.” (Malaki 3:6) UThixo usakulangazelela ukubona abafi bebuyela ebomini kwakhona, besempilweni yaye bevuya. Nawuphi na umzali onothando oswelekelwe ngumntwana angakuvuyela oku. Umahluko kukuba uThixo unawo amandla okukwenza.—INdumiso 135:6.
Ukufa yingxaki ekhathazayo, kodwa uThixo unesicombululo
UYehova uza kunika uNyana wakhe amandla okuzisa imincili kwabo baye baba sentlungwini yokuswelekelwa ngabantu ababathandayo. UYesu yena uvakalelwa njani ngovuko? Ngaphambi kukuba avuse uLazaro, uYesu wabona intlungu yodade boLazaro nezihlobo zakhe, zaza “zathi waxa iinyembezi” kuye. (Yohane 11:35) Kwesinye isihlandlo, uYesu wadibana nomhlolokazi waseNayin owayeswelekelwe ngunyana okuphela kwakhe. ‘Waba nosizi ngaye, waza wathi kuye: “Musa ukulila.”’ Waza wamvusa lo mfana ngoko nangoko. (Luka 7:13) Ngoko ke, uYesu uba nosizi gqitha xa sifelwa. Uza kuvuya ngeyona ndlela ingathethekiyo xa ejika intlungu ibe luchulumanco emhlabeni ngokubanzi!
Wakha wafelwa ngumntu omthandayo? Usenokucinga ukuba ukufa yingxaki engenasicombululo. Kodwa sikho, luvuko oluza kuziswa nguThixo esebenzisa uNyana wakhe. Ukhumbule ukuba uThixo ufuna uzibonele eso sicombululo. Ufuna ubekho, uze wamkele abantu obathandayo kwakhona. Khawufan’ ucinge, nilungiselela ukuphila ubomi obungenasiphelo kunye, ningaphindi nahlukane kwakhona!
ULionel ebesithethe ngaye ekuqaleni uthi: “Ekugqibeleni ndafunda ngovuko. Ekuqaleni, kwakunzima ukulukholelwa, kuba ndandingamthembi umntu owayendixelela ngalo. Kodwa ndazijongela eBhayibhileni ndaza ndazibonela ukuba ziyinyaniso! Andikwazi nokulinda oku ukuze ndimbone kwakhona utamkhulu wam.”
Awungethandi ukwazi okungakumbi? AmaNgqina kaYehova angakuvuyela ukukubonisa kweyakho iBhayibhile isizathu sokuba eqinisekile ukuba kuza kubakho uvuko. *
^ isiqe. 3 Ukuze ufumane ubungqina bokuvuswa kukaYesu, funda incwadi ethi: IBhayibhile—Ngaba Ililizwi LikaThixo Okanye Lomntu? iphepha 78-86, epapashwe ngamaNgqina kaYehova.
^ isiqe. 9 Nceda ufunde isahluko 7 sencwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova.
Funda Okungakumbi
Ukujamelana Nentlungu Yokufelwa Liqabane
Intlungu yokuphulukana neqabane iyamngcungcuthekisa umntu yaye ithatha ixesha. Cinga ngendlela ithemba lovuko elifumaneka kwiLizwi likaThixo elingumthombo wentuthuzelo ngayo.
Ithemba Lokwenene Ngabantu Obathandayo Abafileyo
Ngaba uswelekelwe sisalamane okanye umhlobo wakho? Ngaba ungaphinde ubabone? Funda ngoko kufundiswa yiBhayibhile ngovuko.


text:
Imfundo eMzantsi Afrika
UMzantsi Afrika unenkqubo entlantlo-ntathu yezemfundo, eyamabanga asezantsi, kulandele eyamabanga aphakamileyo ze kulandele eyemfundo enomsila eziyunivesithi nakwiiyunivesithi zobugcisa.
Ngowama-2010, bekunabafundi abazizigidi ezili-12.3, abahlohli abangama-386 kwakunye nezikolo ezimalunga nama-48,000 (ubuncinane abahlohli abasi-8 kwisikolo ngasinye) - kubandakanaya nezikolo ezingama-390 zabaneemfuno ezikhethekeleyo kwakunye nezikolo zabucala ezili-1000 ezibhalisiweyo. Ngokwesiko, izikolo zamabanga asezantsi ziquka iBanga 1 ukuya kwele-7 ze ezamabanga aphakamileyo zithathe iBanga 8 ukuya kwele-12. Ezi zikolo ziyandiswa ngokutha kufakelwe ibanga 0 nele-13 ngokokuthanda kwesikolo eso.
Ukufunda esikolweni kuthatha iminyaka eli-13 - okanye amabanga - nangona unyaka wokuqala wemfundo, iBanga R okanye "lolwamkelo esikolweni", neminyaka emithathu yokugqibela, iBhanga 10, 11 nele-12 okanye "iMetriki" akanyanzelekanga. Iziklo zamabanga asezantsi ezininzi ziyabonelela ngeBanga R, nangona lisenokwenziwa epriskuli.


text:
Ibali 99: Egumbini Eliphezulu
KUNGOKUHLWA ngoLwesine ngoku, emva kweentsuku ezimbini kamva. UYesu nabapostile bakhe abali-12 beze kweli gumbi likhulu liphezulu ukuze bafumane isidlo sePasika. Indoda oyibona iphuma apha nguYudas Skariyoti. Uyemka aye kuxelela ababingeleli indlela yokufumana uYesu.
Ngosuku olungaphambili, uYudas waya kubo wababuza: ‘Niya kundinika ntoni na ukuba ndiyaninceda nibambe uYesu?’ Bathi: ‘Iisilivere ezimashumi mathathu.’ Ngoku uYudas uya kula madoda ukuze awakhokelele kuYesu. Ngaba asinto imbi na le?
Isidlo sePasika sigqityiwe. Kodwa ngoku uYesu uqalisa esinye isidlo esikhethekileyo. Unika abapostile bakhe isonka aze athi: ‘Thabathani nidle kuba oku kuthetha umzimba wam onikelwa ngenxa yenu.’ Emva koko ubanika indebe yewayini aze athi: ‘Selani kuba oku kuthetha igazi lam, eliphalazwa ngenxa yenu.’ IBhayibhile ithi esi ‘sisidlo seNkosi sangokuhlwa.’
AmaSirayeli ayesidla iPasika ukuwakhumbuza ixesha laxa ingelosi kaThixo ‘yadlula’ izindlu zawo eYiputa, kodwa yabulala amazibulo ezindlwini zamaYiputa. Kodwa ngoku uYesu ufuna abalandeli bakhe bamkhumbule, nendlela awabancamela ngayo ubomi bakhe. Yiyo le nto ebaxelela ukuba bakhumbule esi sidlo sikhethekileyo nyaka ngamnye.
Emva kokudla iSidlo SeNkosi Sangokuhlwa, uYesu uthi abapostile bakhe mabakhaliphe baze bomelele elukholweni. Ekugqibeleni, bavuma iingoma kuThixo baze bahambe. Sele kusebusuku ngoku, mhlawumbi emva kwasezinzulwini zobusuku. Masibone ukuba bayaphi.
Mateyu 26:14-30; Luka 22:1-39; Yohane isahluko 13 kuse kwese-17; 1 Korinte 11:20.
Imibuzo
- Njengoko kuboniswe kulo mfanekiso, kutheni uYesu nabapostile bakhe abali-12 bekwigumbi elikhulu neliphezulu?
- Ngubani le ndoda iphumayo, yaye iza kwenza ntoni?
- UYesu uqalisa siphi isidlo esikhethekileyo emva kokugqitywa kweso sePasika?
- IPasika yayiwakhumbuza siphi isiganeko amaSirayeli, yaye esi sidlo sikhethekileyo sibakhumbuza ntoni abalandeli bakaYesu?
- Emva kweSidlo SeNkosi Sangokuhlwa, uYesu ubaxelela ntoni abalandeli bakhe yaye bona benza ntoni?
Imibuzo eyongezelelekileyo
- Funda uMateyu 26:14-30.
UMateyu 26:15 ubonisa njani ukuba uYudas wamngcatsha ngabom uYesu?
Yiyiphi injongo entlumbini ephunyezwa kukuphalala kwegazi likaYesu? (Mat. 26:27, 28; Yer. 31:31-33; Efe. 1:7; Heb. 9:19, 20)
- Funda uLuka 22:1-39.
USathana wangena ngayiphi ingqiqo kuYudas? (Luka 22:3; Yoh. 13:2; IZe. 1:24, 25)
- Funda uYohane 13:1-20.
Ngenxa yengxelo ekuYohane 13:2, ngaba uYudas unokubekwa ityala ngoko wakwenzayo, yaye abakhonzi bakaThixo banokufunda ntoni koku? (Gen. 4:7; 2 Kor. 2:11; Gal. 6:1; Yak. 1:13, 14)
UYesu wanikela siphi isifundo esinamandla? (Yoh. 13:15; Mat. 23:11; 1 Pet. 2:21)
- Funda uYohane 17:1-26.
UYesu wayebathandazela ngayiphi ingqiqo abalandeli bakhe ukuba “babe banye”? (Yoh. 17:11, 21-23; Roma 13:8; 14:19; Kol. 3:14)


text:
IMBALASANE ZONYAKA ODLULEYO
Bayayithanda I-Watchtower ONLINE LIBRARY
NgoJuni 28, 2013, iwebhsayithi ethi jw.org iye yanesaziso esithi i-Watchtower ONLINE LIBRARY (okanye i-WOL) ngoku ifumaneka ngeelwimi eziyi-100. Indlela esebenza ngayo i-WOL ibufana neWatchtower Library efumaneka nge-CD-ROM. Uninzi lweekhompyutha, iismartphone kunye neetablet ezineIntanethi zinokuyisebenzisa. Uninzi lweencwadi onokuphanda kuzo ziqala ngonyaka ka-2000 ukubheka phambili. Iilwimi ezininzi zinayo neNguqulelo Yehlabathi Elitsha kunye ne-Insight on the Scriptures. Kule WOL unokukhangela igama, ibinzana okanye amagama aliqela njengokuba ubuya kwenza kwi-Watchtower Library. Xa uyisebenzisa unokukhangela izibhalo okanye inkcazelo ngolwimi oluthile ukanti uyakwazi ukuyijonga nangolunye ulwimi. Khawuve ukuba abanye bathini ngale ndlela yokuphanda intsha:
“Enkosini kakhulu nge-WOL. Ndavuya gqitha ukuyibona kwam. Andimdanga kangako kwiikhompyutha nakwiiWebhsayithi kodwa ndiyabona ukuba le ndlela yokuphanda isemagqabini. Indlela enibathanda ngayo abamelwane, abazalwana noYehova ibonakala ngokucacileyo. Indlela eyenziwe ngayo i-WOL ibonisa akuba nisikhathalele. Esi sesona sipho sikhulu endakha ndasifumana esibonisa indlela uBawo uYehova andithanda ngayo. Enkosi kakhulu.”—UA. , waseArgentina.
“Andiyikholelwa ke le! Ndingene kwi-WOL ngale mva kwemini, ndaza ndafumanisa ukuba olunye lweelwimi ezintsha sisiCreole saseHaiti. Ndandingatsho ukuba kungaze kwenzeke oku. Andazi nokuba ndithini kule leta. Kwanga uYehova anganisikelela nomoya wakhe oyingcwele uqhubeke unikhokela.”—UD.C. , waseUnited States.